title: Eero Koskimies

text: Eero Kaarlo Juhani Koskimies (vuoteen 1909 Forsman; 22. heinäkuuta 1897 Sääksmäki – 21. syyskuuta 1959 Helsinki) oli suomalainen alttoviulutaiteilija ja sovittaja. Hän soitti viulua Helsingin kaupunginorkesterissa vuosina 1917–1925 sekä viulua ja alttoviulua Radio-orkesterissa vuosina 1927–1957. Hän johti Polyteknikkojen orkesteria sekä opetti mm. Helsingin musiikkiopistossa. Koskimies sai Pro Finlandia -mitalin vuonna 1956.


title: Eero Koskimies

text: Koskimiehen ensimmäinen puoliso oli Aino Nisula. Heidän poikansa oli pianisti Pentti Koskimies. Heidän erottuaan Koskimies avioitui Ulla Katajavuoren kanssa vuonna 1939. Koskimiehen ja Katajavuoren tytär on kirjailija ja kirjallisuustoimittaja Satu Koskimies.


title: Twisted Metal: Black

text: Twisted Metal: Black on Incognito Entertainmentin kehittämä ja alun perin vuonna 2001 PlayStation 2:lle julkaisema "Twisted Metal"-pelisarjan viides osa. Myös verkkoversio "Twisted Metal: Black Online" myöhemmin julkaistiin, ja molemmat julkaistiin uudelleen osina "Sony Greatest Hits"in parhaiden videopelien luotteloa. Pelattavuus koostuu ballistiikan käytön sallivasta autokilpailusta. Juoni vastaa edeltävien pelien tarinoita ja kertoo Calypso nimisestä miehestä, joka toimii isäntänä "Twisted Metal"-nimiselle kilpailulle. Palkinnoksi voittaja saa toivoa mitä vaan, ja Calypso lupaa tämän toiveen ehdottomasti toteuttamaan. Pelin tapahtumat sijoittuvat kaupunkiin nimeltä Midtown ja valtaosa kipailijista tulee "Blackfield" nimisestä mielisairaalasta.


title: Twisted Metal: Black

text: Otsikkoruudussa ja lopputeksteissä käytetään The Rolling Stonesin "Paint it Black" -kappaletta.


title: Twisted Metal: Black

text: "Twisted Metal: Black" sisältää sekä uudet hahmot että edellisten pelien hahmot, jotka joissakin tapauksissa osoittautuvat aivan erilaisiksi kuin heidän entiset muodot.


title: Twisted Metal: Black

text: Loppuvastus, Warhawk, ei ole pelattava hahmo.


title: Ulkomaalaisesta suomenmaalaiseksi

text: Ulkomaalaisesta suomenmaalaiseksi: Monikulttuurisuus, kansalaisuus ja suomalaisuus 1990-luvun maahanmuuttopoliittisessa keskustelussa on Outi Lepolan vuonna 2000 ilmestynyt väitöskirja. Tutkimuksen on julkaissut Suomalaisen Kirjallisuuden Seura.


title: Ulkomaalaisesta suomenmaalaiseksi

text: Lepola tutkii Suomen maahanmuuttopolitiikkaa eduskunnan päätösten kautta. Ajanjaksona ovat vuodet 1988–1999, jolloin maahanmuuttajien määrä alkoi Suomessa kasvaa. Lepolan mukaan eduskunnassa käydyt keskustelut ovat irrallaan lakien sisällöstä. Lakien muutokset ovat johtuneet Euroopan ihmisoikeussopimuksesta tai liittymisestä Euroopan unionin jäseneksi. Lakeja käsiteltäessä eduskunnassa kansanedustajat ovat voineet tulla esiin julkisuudessa ja esittää omia kantojaan äänestäjille.


title: Ulkomaalaisesta suomenmaalaiseksi

text: Lepolan tarkoituksena on vastata kysymykseen, millä ehdoilla ulkomaalaisesta voi tulla suomalainen. Julkisessa keskustelussa esimerkiksi Suomen kansalaisuus ei ole välttämättä sama asia kuin suomalaisuus. Lepolan mukaan suomalaisuuden käsite on sidoksissa kansalliseen pohjaansa, ja maahanmuuttajat jäävät käsitteen ulkopuolelle. Lepola kysyy, onko sanaa, joka kattaa kaikki Suomen asukkaat. Sellaiseksi hän esittää sanaa 'suomenmaalainen'. Lähellä olevia sanoja ovat uussuomalainen ja siirtolainen.


title: David Strathairn

text: David Russell Strathairn (s. 26. tammikuuta 1949 San Francisco, Kalifornia, Yhdysvallat) on yhdysvaltalainen näyttelijä.


title: David Strathairn

text: Strathairn on isänsä puolelta skotlantilaista ja äitinsä puolelta havaijilaista sukua. Hän opiskeli Williams Collegessa Massachusettsin osavaltiossa (tutkinto vuonna 1970) sekä Ringling Brothers and Barnum & Baileyn sirkustaiteilijakoulussa ja työskenteli jonkin aikaa klovnina kiertävässä sirkuksessa, ennen kuin aloitti näyttelijänuransa teatterissa, televisiossa ja elokuvissa.


title: David Strathairn

text: Strathairnin varhaisiin elokuvatöihin kuuluvat "Tapaus Silkwood" (1983), "Toivon kaupunki" (1991, Independent Spirit Award sivuosasta), "Sneakers" (1993) ja "Dolores Claiborne" (1995). Myöhempiä menestyselokuvia ovat olleet "Hyvää yötä ja onnea" (2005), "Medusan sinetti" (2008), "Medusan perintö" (2012) ja "Godzilla" (2014). Hän sai roolistaan Edward R. Murrow’na elokuvassa "Hyvää yötä ja onnea" Oscar-ehdokkuuden. Strathairn on tehnyt useasti yhteistyötä opiskelutoverinsa John Saylesin kanssa, ja esiintynyt esimerkiksi tämän ohjaamissa elokuvissa "Lahjotut" (1988) ja "Ennen kuolemaa" (1999).


title: David Strathairn

text: Näyttämöllä Strathairn on esiintynyt useissa Nobel-kirjailija Harold Pinterin näytelmissä sekä vieraillut muun muassa televisiosarjoissa "Monk" ja "House".


title: David Strathairn

text: Strathairnin puoliso on Logan Goodman. He asuvat Poughkeepsien lähellä New Yorkin osavaltiossa. Heillä on kaksi poikaa: Tay Strathairn on näyttelijä ja muusikko, ja Ebberly Strathairn on arkkitehti.


title: Penelope (täsmennyssivu)

text: Penelope tarkoittaa muun muassa seuraavia:


title: Sandro Viletta

text: Sandro Viletta (s. 23. tammikuuta 1986) on sveitsiläinen alppihiihtäjä ja olympiavoittaja.


title: Sandro Viletta

text: Vilettan ensimmäinen kilpailu alppihiihdon maailmancupissa oli Levin pujottelussa 12. marraskuuta 2006. Ensimmäisen pistesijansa hän saavutti Garmisch-Partenkirchenin pujottelussa helmikuussa 2007 oltuaan lopputuloksissa kuudestoista. Ensimmäisen palkintokorokesijoituksensa ja samalla voittonsa Viletta saavutti Beaver Creekin supersuurpujottelussa joulukuussa 2011. Hän sijoittui neljänneksi alppiyhdistetyn cupissa kaudella 2013–2014.


title: Sandro Viletta

text: Val d'Isèren MM-kisoissa 2009 Viletta oli superalppiyhdistetyssä kuudes ja pujottelussa kolmastoista. Vancouverin olympialaisissa 2010 Viletta oli neljästoista superalppiyhdistetyssä ja viidestoista suurpujottelussa. Schladmingin MM-kilpailuissa 2013 hän oli superalppiyhdistetyssä viides. Sotšin olympialaisissa 2014 hän voitti kultaa alppiyhdistyssä.


title: Sandro Viletta

text: Nuorten MM-kisoissa vuonna 2006 Viletta sai pronssia pujottelussa.


title: Douglas A-1 Skyraider

text: Douglas A-1 (AD) Skyraider on yhdysvaltalainen yksimoottorinen alatasoinen trapetsisiipinen rynnäkkökone. Skyraideria saattoi käyttää myös lentotukialuksilta.


title: Douglas A-1 Skyraider

text: Pitkän palvelusuran aikana konetyyppi sai useita eri kutsumanimiä, joista yksi kaikkein yleisimpiä oli ehkä "Spad". Alkuperäinen "Spad" oli ensimmäisen maailmansodan ranskalaisvalmisteinen potkurihävittäjä: (Spad S.VII). Toinen käytetty lempinimi oli "Able Dog", joka tuli lyhennöksestä AD. Myös "Hobo" (suom. kulkuri) oli eräs yleisesti käytetty lempinimi, joka johtunee ehkä koneen A-1H -muunnoksesta.


title: Douglas A-1 Skyraider

text:
Douglasin sotilaskoneiden pääsuunnittelija Ed Heinemann suunnitteli konetyypin. Alun perin konetyypin nimenä oli AD-1.
A-1 Skyraider oli Yhdysvaltain laivaston ensimmäinen rynnäköintiin suunniteltu sotilaslentokone. Potkurikäyttöisenä se jäikin lähes ainoaksi yksimoottorikoneeksi, joka valmistettiin tähän tarkoitukseen. Koneesta tehtiin eri kehitysversioita, ja sen ensilento ja käyttöönotto tapahtui vuonna 1945. Se ei ehtinyt toisen maailmansodan sotatoimiin. Aktiivikäytöstä poistaminen tapahtui 1970-luvun alussa. A-1 Skyraider osallistui Korean ja Vietnamin sotiin.


title: Douglas A-1 Skyraider

text: Muita Douglasin rakentamia merkittäviä potkurikäyttöisiä, mäntämoottorilla varustettuja maataistelukoneita olivat Douglas A-20 Havoc sekä A-26 Invader. Konetyypin korvasivat muun muassa Grumman A-6 Intruder ja Douglas A-4 Skyhawk, jotka olivat kumpikin suihkukäyttöisiä sotilaslentokoneita.


title: Douglas A-1 Skyraider

text: Douglas A-1 Skyraiderin siipi- ja runkoripustimissa kuljettava aseistus saattoi kattaa erilaisia pommeja, raketteja (kuten esim. 127 mm;n "Zuni" Mk-32, LAU-10 rakettipodeista laukaistuina) sekä myöhempänä myös ilmasta-maahan ammuttavia ohjuksia. Konetyypille ei sovellettu koskaan ydinaseita. Lisäpolttoainesäiliöt olivat myös mahdollisia koneen toimintamatkan lisäämiseksi, yleensä niitä oli yksi koneen keskilinjan alla olevassa ripustuspisteessä.


title: Douglas A-1 Skyraider

text: (englanniksi, s. 104-105)


title: Kurtlar Vadisi Pusu

text: Kurtlar Vadisi Pusu on turkkilainen televisiosarja, joka on Turkin katsotuimpia sarjoja. Sen ensimmäinen jakso näytettiin 15. tammikuuta 2003. Sarjaa on tehty viisi tuotantokautta, ja se jatkuu edelleen. Kurtlar Vadisi Pususta on tehty myös elokuva, joka julkaistaan 2011.


title: Karttapohjoinen

text: Karttapohjoinen on kartan oikean tai vasemman reunan tai reunojen kanssa yhdensuuntaisen ruudukon suunta.


title: Karttapohjoinen

text: Karttapohjoinen ei osoita kohti pohjoisnapaa kuin erikoistapauksissa. Karttapohjoisen ja pohjoisnavan suunnan, napapohjoisen ero on napaluvunkorjaus. Erikoistapauksia ovat esimerkiksi Mercatorin projektio, jossa napaluvunkorjaus on nolla koko kartan alueella, ja Gauss-Krüger-projektion keskimeridiaani.


title: Napapohjoinen

text: Napapohjoinen on kartalla suunta, joka osoittaa kohti pohjoisnapaa.


title: Napapohjoinen

text: Napapohjoisen suunta riippuu käytetystä karttaprojektiosta sekä pisteen pituus- ja leveysasteesta. Karttalehden alueella napapohjoisen suunta saattaa vaihdella. Napapohjoisen ja karttapohjoisen ero on napaluvunkorjaus.


title: Napapohjoinen

text: Napapohjoinen ei yhdy karttapohjoiseen kuin erikoistapauksissa. Tällaisia erikoistapauksia ovat muun muassa Mercatorin projektio, johon laaditun kartan napaluvunkorjaus on koko kartan alueella nolla, ja Gauss-Krüger-projektion keskimeridiaani, jonka kohdalla karttapohjoinen ja napapohjoinen yhtyvät.


title: Oscar-gaala 1936

text: Oscar-gaala 1936 oli järjestyksessä kahdeksas Yhdysvaltain elokuva-akatemian palkintogaala, joka pidettiin 5. maaliskuuta 1936 Biltmore Hotelissa, Los Angelesissa. Gaalan juontajana toimi elokuvaohjaaja Frank Capra.


title: Oscar-gaala 1936

text: Eniten voittoja keräsi "Ilmiantaja", joka voitti neljä palkintoa. Parhaan tanssiohjauksen Oscar-palkinto jaettiin ensimmäisen kerran. Uutislyhytelokuvalle ja lyhytkomedialle jaettiin viimeisen kerran palkinnot.


title: Oscar-gaala 1936

text: "Kaikki vuoden 1936 ehdokkaat ja voittajat"


title: Michael Pereira

text: Michael Pereira (s. 8. joulukuuta 1987 Pariisi, Ranska) on ranskalainen jalkapalloilija. Hän edustaa Espanjan Segunda Divisiónissa pelaavaa Mallorcaa ja on pelipaikaltaan laitalinkki.


title: Michael Pereira

text: Pereira edusti pelaajauransa alkuvaiheilla Le Blanc Mesnil Sportin nuorisojoukkuetta, kunnes vuonna 2008 hän siirtyi Alfortvilleen. Joukkue pelasi tuolloin Championnat de France amateurissa, joka on maan neljänneksi korkein sarjataso. Hyvin sujuneen kauden 2008–2009 jälkeen, hän herätti mielenkiintoa muutamissa suuremissa ranskalais-ja espanjalaisseuroissa, kuten Auxerressa, Boulognessa, Deportivo La Coruñassa ja Mallorcassa.


title: Michael Pereira

text: Lopulta Pereira päätti valita Mallorcan uudeksi seurakseen. Hän pelasi ensimmäisen kautensa seuran reservijoukkueessa Segunda División B:ssä. Elokuussa 2010 hän allekirjoitti ensimmäisen ammattilaissopimuksensa Mallorcassa, joka oli pituudeltaan nelivuotinen.


title: Michael Pereira

text: 29. elokuuta 2010 hän teki ensiesiintymisensä edustusjoukkueessa kauden 2010–2011 avausottelussa Real Madridia vastaan.


title: Kiinan suurnopeusjunaradat

text: Kiinan suurnopeusjunaradat () viittaa Kiinan suurnopeusjunaratoihin, joilla junien keskimääräinen ajonopeus on vähintään 200 kilometriä tunnissa.


title: Kiinan suurnopeusjunaradat

text: Kiinan hallitus hyväksyi vuonna 2009 osana talouden elvyttämispakettia noin 200 miljardin euron ohjelman nopeiden junaratojen rakentamiseksi. Kiinan rautatieministeriö ilmoitti rakentavansa suurnopeusjunille sopivaa rautatietä 16 000 kilometriä vuoteen 2020 mennessä. Tavoitteena on yhdistää maan suurimmat kaupungit nopeilla junayhteyksillä.


title: Kiinan suurnopeusjunaradat

text: Kiinassa oli vuoden 2010 heinäkuussa 6 920 kilometriä junarataa, jolla voi liikennöidä vähintään 200 kilometrin tuntinopeutta. Tästä määrästä 1 995 kilometrillä voi liikennöidä 350 kilometrin tuntinopeutta. Kiinan suurnopeusjunaradoista osa on paranneltuja perinteisiä ratoja, osa uusia varta vasten rakennettuja. Shanghain maglev-juna on maailman ensimmäinen kaupalliseen käyttöön otettu suurinopeuksinen magneettilevitaatiotekniikkaa soveltava junayhteys.


title: Kiinan suurnopeusjunaradat

text: Vuoden 2014 loppuun mennessä Kiinan rautateiden suurnopeusjunaverkko kattoi jo 16 000 kilometriä eli Kiinalla oli maailman laajin kansallinen suurnopeusjunaverkosto. Uudeksi tavoitteeksi maa oli asettanut ylittää 25 000 kilometrin raja viimeistään vuonna 2020.


title: Kiinan suurnopeusjunaradat

text:
Kiina on ensimmäinen ja ainoa valtio, jolla on suurnopeusratoja, jossa operatiivinen huippunopeus yltää 350 kilometriin tunnissa.
Esimerkki tällaisesta on suurnopeusjunarata Wuhan–Kanton, 968 kilometrin pituinen runkolinja. Matka Wuhanin ja Kantonin kaupunkien välillä kestää noin kolme tuntia. Huippunopeus on 350 km/h, keskimääräinen nopeus 310 km/h. Toinen esimerkki on 117 kilometrin pituinen suurnopeusjunarata Peking–Tianjin. Huippunopeus on 330 km/h ja keskimääräinen noin 234 kilometriä tunnissa. Shanghain maglev-juna, raideyhteys lentoasemalle, kulkee 30,5 kilometrin matkan noin seitsemässä minuutissa. Keskinopeus on noin 245 km/h ja huippunopeus 431 km/h.


title: Kiinan suurnopeusjunaradat

text: Kiinan suurnopeusjunakalusto koostuu kotimaisten ja ulkomaisten yritysten kehittelemistä erilaisista tekniikoista. Suurnopeusjunarata Peking–Shanghai käyttää Changchun Railway Vehicles Co. Ltd.:n kehittämää 380A-junayksikköä, joka yltää 380 km/h huippunopeuteen.


title: Kiinan suurnopeusjunaradat

text: Suurnopeusjunarata Peking–Hongkong avattiin pääosin liikenteelle 26. joulukuuta 2012, kun Pekingin ja Kantonin välinen osuus vihittiin käyttöön.


title: Kaj Palmroth

text: Kaj Palmroth (s. 8. syyskuuta 1980) on suomalainen salibandyn pelaaja. Keskushyökkääjä pelaava Palmroth edustaa Divarissa pelaavaa Steelersia.


title: Kaj Palmroth

text: Palmroth aloitti uransa Hämeenlinnan Härmässä, josta matka jatkui toiseen paikallisseura HaU:n riveihin. Hän pelasi myös hetken aikaa riihimäkeläisessä RSS Laakassa I-divisioonaa.


title: Kaj Palmroth

text: Vuosina 2007–2011 Palmroth pelasi Salibandyliigassa, edustaen Trackersia. Sittemmin hän jatkoi uraansa Divarissa Steelersin riveissä.


title: Aleksanteri Ihalainen

text: Aleksanteri Ihalainen (s. 25. elokuuta 1987) on suomalainen salibandyn pelaaja. Keskushyökkääjä pelaava Ihalainen edustaa Salibandyliigassa pelaavaa Trackersia.


title: Aleksanteri Ihalainen

text: Ihalainen aloitti uransa Helsingissä, jossa hän edusti Tapanilan Erää ja FBS-97.


title: Aleksanteri Ihalainen

text: Kaudesta 2008–2009 lähtien Ihalainen on pelannut Salibandyliigassa, edustaen Trackersia.


title: Wuxi

text: Wuxi () on prefektuuritason kaupunki Jiangsun maakunnassa Kiinassa. Kaupunkia reunustaa länsipuolella Changzhoun kaupunki. Jangtse-joki sijaitsee kaupungin pohjoispuolella. Eteläpuolella on suuri järvi, Tai Hu. Kaakossa järven itäpuolella sijaitsee Suzhoun kaupunki ja hieman kauempana Shanghai.


title: Wuxi

text: Kaupungissa on rakenteilla suomalaisten suunnittelema Wuxin oopperatalo.


title: Wuxi

text: Sunan Shuofangin kansainvälinen lentoasema sijaitsee noin 10 kilometriä kaupungin kaakkoispuolella. Lentoasemalta on suorat reittilennot Pekingiin, Kantoniin, Shenzheniin, Hongkongiin ja Osakaan.


title: Wuxi

text: Lahti on Wuxin ystävyyskaupunki Suomessa.


title: Wuxi

text: Piirikuntatasolla kaupunki jakautuu viiteen kaupunkipiiriin ja kahteen piirikuntatason kaupunkiin.


title: Get Outta My Way

text: "Get Outta My Way" on dancepopkappale Kylie Minoguen albumilta "Aphrodite" (2010). Se julkaistiin singlenä kansainvälisesti 27. syyskuuta 2010. Kappaleen ovat kirjoittaneet Lucas Secon, Damon Sharpe, Peter Wallevik, Daniel Davidsen ja Mich Hansen.


title: José Manuel Rey

text: José Manuel Rey Cortegoso (s. 20. toukokuuta 1975 Caracas, Venezuela) on venezuelalainen jalkapalloilija. Hän edustaa venezuelalaista Caracas Fútbol Clubia ja on pelipaikaltaan keskuspuolustaja.


title: José Manuel Rey

text: Rey on edustanut pitkällä pelaajaurallaan useita eri seuroja muun muassa Etelä-Amerikassa ja Euroopassa. Suurimman osan urastaan hän on kuitenkin pelannut Caracas Fútbol Clubissa.


title: José Manuel Rey

text: Hän on pelannut eniten maaotteluita Venezuelan maajoukkuepaidassa. Rey on edustanut maataan viisissä Copa Américoissa, vuosina 1997, 1999, 2001, 2004 ja 2007.


title: Till Wöschler

text: Till Wöschler (s. 9. kesäkuuta 1991 Saarbrücken) on saksalainen keihäänheittäjä.


title: Till Wöschler

text: Wöschler sijoittui toiseksi alle 20-vuotiaiden EM-kilpailuissa 2009 tuloksella 73,66 m. Alle 20-vuotiaiden MM-kilpailuissa Monctonissa 2010 hän voitti kultaa maansa ennätyksellä 82,52 m. Hän heitti kilpailun voittotuloksen ensimmäisellä kierroksella ja paransi samalla Matthias de Zordon Saksan nuorten ennätystä 3,85 metrillä ja omaa ennätystään 3,88 metrillä. Tulos oli kautta aikain viidenneksi paras alle 20-vuotiaan heittämä. Vuonna 2011 Wöschler voitti alle 23-vuotiaiden Euroopan-mestaruuden. Hän heitti kilpailun ensimmäisellä kierroksella ennätyksensä 84,38 m.


title: Teuroinen

text: Teuroinen on kylä Kouvolassa. Sen väkiluku on noin 250 henkeä. Se sijaitsee Pohjois-Elimäen kaupunginosassa.Teuroisista on 13 kilometriä Korian keskustaan, 20 kilometriä Kouvolan keskustaan ja Elimäen kirkonkylälle 12 kilometriä. Vuonna 2007 Teuroinen valittiin Kymenlaakson parhaaksi kyläksi. Teuroinen oli osa Elimäen kuntaa ennen kuin Elimäki, Anjalankoski, Jaala, Kouvola, Kuusankoski ja Valkeala liittyivät yhdeksi suurkunnaksi vuoden 2009 alussa.


title: Espanjan taide

text: Espanjan taiteessa on ollut monia huomattavia kausia. Espanjan suuruuden aikaa sekä maalauksessa että arkkitehtuurissa oli barokki, joka jatkui 1700-luvun lopulle saakka. Tunnetuimpia taidemaalareita oli manierismin ja barokin välimaastossa liikkunut El Greco. Varsinaista barokkia edustivat Bartolomé Esteban Murillo ja Diego Velázquez. Viimeinen suuri mestari maalaustaiteessa oli Francisco de Goya.


title: Espanjan taide

text: Alkuvaiheessa väriä antoivat maurilaisten valloittajien islamilainen taide ja arkkitehtuuri, kuten Alhambran linna. Maurilainen perintö näkyy yhä etenkin Córdobassa, Sevillassa ja Granadassa. Euroopan maista vaikutteita tuli Espanjaan muun muassa Italiasta ja Ranskasta, varsinkin barokin ja uusklassismin kausina.


title: Espanjan taide

text: Modernismin kehitykseen vaikuttivat 1900-luvun alussa espanjalaiset Pablo Picasso ja Juan Gris sekä surrealistit Joan Miró ja Salvador Dalí. Merkittäviä nykytaiteilijoita ovat muun muassa Antoni Tàpies ja kuvanveistäjä Eduardo Chillida. Myös arkkitehtuurissa on ollut persoonallisia ilmiöitä, kuten Antoni Gaudí Sagrada Familia -kirkkoineen.


title: Espanjan taide

text: Ennen renessanssia Espanjassa oli tehty bysanttivaikutteisia freskoja 1100-luvulla Katalonian sekä Kastilian kirkkoihin, ja perinne jatkui gotiikan aikana. Tuolloin saatiin vaikutteita myös Sienasta, myöhemmin myös Alankomaista ja Kölnistä.


title: Espanjan taide

text: Espanjalla oli flaamilaisten kanssa runsaasti taloudellisia ja poliittisia yhteyksiä 1400-luvun puolivälistä alkaen, joten varhaisrenessanssin maalaus sai Espanjassa paljon vaikutteita flaamilaisesta maalauksesta. Espanjalais-flaamilaisen koulun johtavia taiteilijoita olivat Bartolome Bermejo, Pedro Berruguete ja Juan de Flandes.


title: Espanjan taide

text: Myöhäisrenessanssin aikoihin Espanjassa vaikutti useita maalareita, joskin vahvinta Espanjassa oli manierismi ja barokki, joka jatkui pidempään kuin muualla. Espanjalaista renessanssia ja manierismia on vaikea erottaa toisistaan, ja paikallista vaihtelua oli maalauksessa paljon. Tärkeitä barokin tyylisiä maalareita olivat Sebastiano del Piombo ja Luis de Morales, jonka maalauksissa oli vahvaa uskonnollista intensiteettiä. Tärkein tämän vaiheen maalari oli El Greco, joka tunnetaan piinatun pidennetyistä hahmoistaan ja fantasioivasta sävystään. Hän yhdisti bysantin perinteitä länsimaiseen maalaukseen. Barokin maalaustaide oli runsasta. Francisco Zurbarán tunnetaan vahvasta chiaroscuron käytöstä uskonnollsissa aiheissaan ja asetelmissaan. Laajalti tunnettu ja omaperäinen Diego Velázquez oli Filip IV:n hovin johtava taiteilija.


title: Espanjan taide

text: Hän maalasi lukuisia historiallisesti ja kulttuurillisesti merkittäviä kohtauksia ja maalasi paljon muotokuvia niin kuninkaallisesta perheestä, muista tärkeistä henkilöistä ja aikalaisista. Velázquez osoitti monissa muotokuvissa kunnioitusta monia yhteiskunnan vähemmän onnekkaita, kuten kääpiöitä ja kerjäläisiä kohtaan. Vastaavasti hän kuvasi jumalia ja jumalattaria kuin tavallisia ihmisiä. Kuningas Filipin yli 50 muotokuvan ohella hän maalasi paljon myös perheen muita jäseniä.


title: Espanjan taide

text: Francisco Goya oli myös hovitaiteilija ja muotokuvamaalari. Hän kuvasi maalauksissaan historiaa ja epävirallisemmassa tuotannossaan hän suosi vallankumouksellsia ja visionaarisia aiheita. Myös hänen tärkeänä kohteenaan oli aikansa kuningasperhe, kuten Kaarle IV ja Ferdinand VII. Goyan aiheet vaihtelivat seinävaatesuunnitelmien iloisista juhlatunnelmista sotanäkymiin, taisteluihin ja ruumiisiin.


title: Espanjan taide

text: Uransa alkuvaiheessa hän maalasi kartonkeja, joiden oli tarkoitus toimia seinävaatteiden malleina ja keskittyi jokapäiväisiin tapahtumiin, joita kuvasi eloisin värein. Goya teki myös useita etsauksia, joissa hän kuvasi yhteiskunan alennustilaa ja sodan kauhuja. Kuuluisimpia näistä ovat ”mustat maalaukset”, joita hän teki elämänsä loppuaikoina. Shokeeraavat ja moniselitteiset kuvat luovat epämiellyttävän tunnun.


title: Espanjan taide

text:
Monet espanjalaiset taiteilijat työskentelivät 1900-luvun alkupuolella Pariisissa, missä he olivat mukana modernin taiteen uusimmissa suuntauksissa.
Näkyvimpänä heistä Pablo Picasso loi yhteistyössä ranskalaisen Georges Braquen kanssa kubismia, jonka puhtaimpia edustajia oli Juan Gris. Samaan tapaan Salvador Dalista tuli surrealistisen liikkeen keskushahmo ja Joan Miró vaikutti abstraktin taiteen parissa.


title: Napaluvunkorjaus

text: Napaluvunkorjaus on karttapohjoisen ja napapohjoisen välinen kulma.


title: Napaluvunkorjaus

text: Napaluvunkorjaus on positiivinen napapohjoisen ollessa karttapohjoisesta itään ja negatiivinen päinvastaisessa tapauksessa.


title: Napaluvunkorjaus

text: Geodesian termi "meridiaanikonvergenssi" merkitsee samaa kuin napaluvunkorjaus, mutta se on vastakkaismerkkinen.


title: Napaluvunkorjaus

text: Napaluvunkorjauksen suuruus riippuu käytetystä karttaprojektiosta ja pisteen leveys- ja pituusasteesta. Pienimittakaavaisilla yleiskartoilla se saattaa olla huomattavan suuri. Suomalaisilla maastokartoilla, joiden tasokoordinaattijärjestelmä on ETRS-TM35FIN ja karttaprojektio on poikittainen Mercator, napaluvunkorjaus on suurimmillaan noin seitsemän astetta.


title: Napaluvunkorjaus

text: Kun napaluvunkorjaus on nolla, niin napapohjoinen ja karttapohjoinen yhtyvät. Poikittaisella Mercator-projektiolla karttojen napaluvunkorjaus on nolla keskimeridiaanilla. Eräissä tilanteissa napaluvunkorjaus on kaikkialla nolla, kuten Mercatorin projektiossa.


title: Grace Drummond-Hay

text: Grace Marguerite, Lady Hay Drummond-Hay (o.s. Lethbridge, 1. syyskuuta 1895 Liverpool, Englanti – 12. helmikuuta 1946 Manhattan, Yhdysvallat) oli brittiläinen toimittaja, joka lensi ensimmäisenä naisena zeppeliinillä maailman ympäri. Vaikka hän ei itse ollut lentäjä, hän edisti 1920-luvulla ja 1930-luvun alussa lentämiseen liittyvää hohtoa ja yleistä tietämystä lentoseikkailuistaan kirjoittamalla matkastaan artikkeleita yhdysvaltalaisiin sanomalehtiin.


title: Grace Drummond-Hay

text: Gracie Lethbridge oli Sidney Thomas Lethbridgen ja hänen vaimonsa Grace Emily (o.s. Willis) Lethbridgen tytär. Hän oli 25-vuotias, kun hän vuonna 1920 meni naimisiin Robert Hay Drummond-Hayn (1846–1925) kanssa, joka oli häntä lähes 50 vuotta vanhempi. Tangierissa Marokossa syntynyt Drummond-Hay oli ollut vuosien ajan Britannian pääkonsuli Libanonissa Beirutissa. Drummond-Hay oli aiemmin ollut naimisissa Euphemia Katrina Willis Flemmingin kanssa, ja avioliitosta oli syntynyt neljä lasta. Lapset olivat huomattavasti vanhempia kuin uusi äitipuoli, vanhin 15 vuotta vanhempi. Kuuden vuoden avioliiton jälkeen Robert Hay Drummond-Hay kuoli. Grace Drummond Hay oli silloin 31-vuotias.


title: Grace Drummond-Hay

text: Drummond-Hay oli kirjoittanut artikkeleita englantilaisiin lehtiin, muun muassa "The Sphereen", ja 1920-luvun lopulla hän työskenteli William Randolph Hearstin lehdille. Tähtitoimittajana hän kirjoitti artikkeleita "The Chicago Herald and Examinerille" vuonna 1929 Zeppelinin ensimmäiseltä siviililennolta Atlantin yli.


title: Grace Drummond-Hay

text: Ilma-alus LZ 127 "Graf Zeppelin" lensi ensimmäisenä myös maailman ympäri 1929. Elokuussa 1929 tehty matka alkoi Lakehurstista New Jerseystä ja päättyi sinne kolmen viikon kuluttua. Matkan varrella oli pysähdytty muun muassa Saksassa Friedrichshafenissa, Tokiossa ja Los Angelesissa. Sen oli luvattu käyvän myös Moskovassa, mutta matka suuntautuikin suoraan yli Siperian – sään vuoksi, kuten sanottiin. Lady Drummond-Hay, kuten häntä tavattiin nimittää, oli ainoa naismatkustaja. Matkaseurueeseen kuului australialainen tutkimusmatkailija George Hubert Wilkins, yhdysvaltalainen monimiljonääri William B. Leeds, Yhdysvaltojen laivaston komentaja Charles Emery Rosendahl, laivaston tarkkailija Jack C. Richardson, maineikas yhdysvaltalainen Hearstin kirjeenvaihtaja Karl von Wiegand, Hearstin valokuvaaja Robert Hartman, espanjalaisten lehtien kirjeenvaihtaja Joachim Rickard, ja saksalainen kirjeenvaihtaja Heinz von Eschwege-Lichbert. Mukana oli myös lääkäri Geronimo Megias, joka oli Espanjan kuninkaan Alfonso XIII:n henkilääkäri. Aluksen kapteeni oli Hugo Eckener. Lady Drummond-Haysta tuli tähti, kun hän saapui New Yorkiin, ja hänen uransa vakiintui seuraavaksi vuosikymmeneksi.


title: Grace Drummond-Hay

text: Drummond-Hay työskenteli sotavyöhykkeillä, kuten Abessiniassa (Etiopia) ja ulkomaankirjeenvaihtajana Kiinan Mantšuriassa. Hän teki tiivistä yhteistyötä kollegansa Karl H. von Wiegandin kanssa. Drummond-Hayta kehuttiin poikkeuksellisen kauniiksi ja älykkääksi, mutta myös hänen artikkeleitaan ylistettiin, ja hänestä tuli aikansa tunnettu ja arvostettu toimittaja. Haudattaessa hänellä oli yllään Etiopian keisarin Haile Selassien lahjoittamia arvokkaita koruja.


title: Grace Drummond-Hay

text: Toisen maailmansodan aikana Drummond-Hay ja Karl H. von Wiegand olivat internoituina japanilaisella leirillä Filippiineillä Manilassa. Vapauduttuaan 1943 he palasivat Yhdysvaltoihin Gripsholmilla. Lady Drummond-Hay kuoli New Yorkissa sydänveritulppaan. Tuhkauksen jälkeen hänen elinikäinen ystävänsä Karl von Wiegand vei tuhkan Britanniaan.


title: Grace Drummond-Hay

text: 1920-luvun ja 1930-luvun alun tähden Drummond-Hayn maine on hiipunut. Hänet mainitaan useissa kirjoissa, joissa kerrotaan Zeppelinin lentojen historiasta, mutta elämäkertaa hänestä ei ole kirjoitettu. Sen sijaan hollantilainen Ditteke Mensink on tehnyt Zeppelin-matkasta puolitoistatuntisen dokumentin "Hyvästi, rakkaani" ("Vaarwel", 2009) jonka aineistona on muun muassa Drummond-Hayn päiväkirja ja alkuperäistä kuva-aineistoa. Dokumentti on palkittu Alankomaiden elokuvajuhlilla 2010 Gouden Kalf -palkinnolla parhaana dokumenttina.


title: Pianokonsertto nro 9 (Mozart)

text: Pianokonsertto nro 9 Es-duuri KV 271 on Wolfgang Amadeus Mozartin pianokonsertto, joka valmistui vuonna 1777. Konsertto on tunnettu lisänimellä "Jeunehomme". Mozart sävelsi alun perin teoksen ranskalaiselle pianistille, joka oli mahdollisesti Mozartin ystävän Jean-Georges Noverren tytär Victoire Jenamy.


title: Pianokonsertto nro 9 (Mozart)

text: Ensimmäisessä osassa on ajalle epätyypillisesti solistin väliintulo heti alussa lyhyen orkesterifanfaarin jälkeen. Toinen osa on rinnakkaissävellaji c-mollissa. Kolmas osa on rondomuotoinen ja se alkaa pianon soolo-osuudella. Osan katkaisee hidas menuetti-jakso.


title: Neulapohjoinen

text: Neulapohjoinen eli "magneettipohjoinen" on suunta, johon kompassin neula asettuu, kun sen lähistöllä ei ole kompassia häiritseviä magneettisia esineitä. Suunta on maan magneettikentän vaakasuoran komponentin suunta.


title: Neulapohjoinen

text: Neulapohjoisen suunta "ei" ole kohti maan magneettista pohjoisnapaa, vaan siinä on suuria paikallisia vaihteluita, jotka johtuvat maan ytimen rakenteesta. Esimerkiksi Suomesta katsoen magneettinen pohjoisnapa sijaitsee hiukan länteen pohjoissuunnasta, mutta kompassi osoittaa sijainnista riippuen noin 4–13 astetta napapohjoisesta itään.


title: Neulapohjoinen

text: Neulapohjoisen ja napapohjoisen välinen kulma on eranto eli "neulaluvunkorjaus" tai "deklinaatio". Erannon suuruus vaihtelee eri osissa maapalloa ja se muuttuu jatkuvasti.


title: Goodbye Lullaby

text: Goodbye Lullaby on kanadalaisen laulaja-lauluntekijä Avril Lavignen neljäs studioalbumi. Albumi julkaistiin ensin Japanissa 2. maaliskuuta 2011, jonka jälkeen se julkaistiin maailmanlaajuisesti 8. maaliskuuta 2011. Suomessa albumi julkaistiin 4. maaliskuuta 2011.


title: Goodbye Lullaby

text: Ensimmäinen single, "What the Hell", julkaistiin 10. tammikuuta 2011. Toukokuussa toisena singlenä julkaistiin kappale "Smile". Kolmas single, "Wish You Were Here", ilmestyi 9. syyskuuta 2011.


title: Goodbye Lullaby

text: Lavigne julkisti albumin virallisen kappalelistan 21. joulukuuta 2010 kotisivuillaan.


title: Goodbye Lullaby

text:
Kaikki kappaleet säv. ja san. Avril Lavigne, ellei toisin mainita.
Deluxe Editionin bonuskappaleet:


title: Toivo Paatela

text: Jalo Toivo Paatela (vuoteen 1906 Pavén; 13. lokakuuta 1890 Helsingin pitäjä – 14. elokuuta 1962 Nurmijärvi) oli suomalainen arkkitehti. Hänet tunnetaan sekä yksin että yhdessä isoveljensä Jussi Paatelan kanssa suunnittelemistaan rakennuksista.


title: Toivo Paatela

text: Paatelan isä oli laitilalais-hinnerjokilaista maanviljelijäsukua oleva seppä Johannes Kustaanpoika Pavén, joka perusti liikkeen Helsinkiin, mutta menetti sen myöhemmin liiallisen alkoholinkäytön vuoksi. Toivo Pavénin veljiä olivat Jussi Pavén (Paatela) ja myöhemmin taiteilijana tunnetuksi tullut Oskari Pavén, jotka kaikki suomensivat sukunimensä vuonna 1906 Paatelaksi.


title: Toivo Paatela

text: Toivo Paatela kirjoitti ylioppilaaksi Helsingin suomalaisesta reaalilyseosta vuonna 1910 ja valmistui arkkitehdiksi Teknillisestä korkeakoulusta 1914, kolme vuotta isoveljensä jälkeen. Paatela teki opintomatkoja Italiaan 1922–1923 ja 1925–1926, Saksaan 1929, Ranskaan 1929 sekä Belgiaan, Hollantiin ja Sveitsiin. Hän sai matkoihinsa stipendejä muun muassa Teknillisen korkeakoulun Frans Sjöströmin rahastolta, valtion arkkitehtuurilautakunnalta (1922), Kordelinin säätiöltä (1932) ja Helsingin yliopistolta (1933, 1938).


title: Toivo Paatela

text: Toivo Paatelalla oli yhteinen arkkitehtitoimisto veljensä Jussi Paatelan kanssa 1919–1929 ja he tulivat tunnetuiksi osallistumalla ahkerasti arkkitehtuurikilpailuihin. Lisäksi hänellä oli oma arkkitehtitoimisto vuodesta 1929. Lisäksi hän toimi Haagan kauppalan rakennustarkastajana 1926–1928 ja Teknillisen korkeakoulun huoneenrakennusopin erikoisopettajana 1948–1952. Paateloiden yhteiset suunnittelutyöt edustavat pääasiassa 1920-luvun klassismia, kuten Tampereen vanha kirjastotalo (1925), Helsingin yliopiston vanha anatomian laitos Siltavuorella ja Atlaspankin talo (Mikonkatu 9) Helsingissä (1929). 1920-luvun loppua kohti klassisen tyyliset koristeaiheet alkoivat kuitenkin vähetä heidän töissään, mikä enteili funktionalismiin siirtymistä. Yhteisistä suunnittelutöistä Toivo Paatelalla oli keskeinen rooli muun muassa Anatomian laitoksessa, sillä hän pääasiassa valvoi rakennustöitä ja yksityiskohtien toteutusta. Rakennus perustui vuonna 1926 voitettuun kilpailuun. Sen alakerrassa sijainneen kappelin seinäfreskot maalasi kolmas veli, Oskar Paatela.


title: Toivo Paatela

text: Yhteisen toimiston lopetettua 1929 Paatelan veljekset perustivat kumpikin oman toimistonsa: Jussi Paatela erikoistui sairaaloihin, Toivo liiketaloarkkitehtuuriin. Hänen merkittävimpiin suunnittelutöihinsä kuuluvat Osuuskassojen keskuslainarahaston (nyk. OKO) pääkonttori Helsingin Arkadiankadun ja Runeberginkadun kulmassa (1932), Kosken Tl kirkko (1935), Savo-Karjalan tukkuliikkeen liiketalo Viipurissa (1938) ja Maakauppiaitten Oy:n ja Kauppiaitten Keskuskunnan (nyk. Kesko) pääkonttori ja keskusvarasto Helsingin Katajanokalla. Vaikka Paatelan tyyli kehittyikin ajan kuluessa pelkistetymmän funktionalismin suuntaan, hän säilytti pitkään kiinnostuksensa punatiilipinnan käyttöön.


title: Pam Shriver

text: Pamela Howard Shriver Lazenby (s. 4. heinäkuuta 1962 Baltimore, Maryland) on yhdysvaltalainen entinen tennispelaaja ja olympiavoittaja. Hän oli parhaimmillaan tenniksen maailmanlistalla kaksinpelissä kolmantena ja nelinpelissä toisena. Shriver voitti urallaan 21 WTA-turnausta kaksinpelissä ja 106 turnausta nelinpelissä. Shriver pääsi Grand Slam -turnauksissa kaksinpelissä parhaimmillaan finaaliin asti 1978, häviten Chris Evertille. Hän voitti olympiakultaa Soulin olympialaisissa nelinpelissä Zina Garrisonin kanssa.


Jääkiekon naisten Euroopan-mestaruuskilpailut 1991 olivat toiset jääkiekon naisten Euroopan-mestaruuskilpailut. Turnaus pelattiin Tšekkoslovakiassa (Frýdek-Místek ja Havírov) 15.–23. maaliskuuta.


title: Jääkiekon naisten Euroopan-mestaruuskilpailut 1991

text: Loppuottelu


text: Pronssiottelu


text: ottelu 5. sijasta


text: Sveitsi selviytyi viidentenä Euroopan joukkueena vuoden 1992 maailmanmestaruus kilpailuihin


text: ottelu 7. sijasta


text: ottelu 9. sijasta


title: McGrath (täsmennyssivu)

text: McGrath voi tarkoittaa seuraavia:


title: Madeleine Dupont

text: Madeleine Dupont (s. 26. toukokuuta 1987 Glostrup) on tanskalainen curlingpelaaja. MM-kisoissa Dupont on saanut kerran hopeaa ja kerran pronssia. Euroopan-mestaruuskilpailuissa hän on saanut yhden hopean ja kaksi pronssista mitalia.


title: Madeleine Dupont

text: Vancouverin olympialaisissa 2010 Tanskan joukkue sijoittui yhdeksänneksi Dupontin toimiessa joukkueen viimeisenä heittäjänä.


title: Fletcher

text: Fletcher on muun muassa seuraavien henkilöiden sukunimi:


title: Emmanuel Agassi

text: Emmanuel Agassi (oikealta nimeltään Aghassian) (, s. 25. joulukuuta 1930) oli Iranin armenialainen nyrkkeilijä, joka edusti Irania Lontoon 1948 ja Helsingin 1952 olympianyrkkeilyissä sijoittumatta kummallakaan kerralla 16 parhaan joukkoon.


title: Emmanuel Agassi

text: Emmanuel Agassi on tennistähti Andre Agassin isä.


title: Tulessa syntynyt 2

text: Tulessa syntynyt 2 ("Firestarter 2: Rekindled") on vuonna 2002 ensi-iltansa saanut televisioelokuva. Se on jatkoa vuonna 1984 ilmestyneelle "Tulessa syntynyt" -elokuvalle, joka perustuu Stephen Kingin romaaniin "Tulisilmä". Elokuvan on ohjannut Robert Iscove.


title: Tulessa syntynyt 2

text: Charlene "Charlie" McGee joutui lapsena pakenemaan viranomaisia tämän omatessa kyvyn sytyttää tulta. Nyt tyttö on aikuisikään asti pakoillut viranomaisia, jotka ovat vastuussa hänen pelottavasta kyvystään. Kun viranomaiset, ja yhä hengissä oleva, Charlien kykyä itselleen haavitteleva John Rainbird, saavuttavat viimein Charlien, on hänen pakko turvautua jälleen kykyihinsä pelastaakseen henkensä. Välienselvittely on vääjäämätön ja Charlien ainoa selviytymiskeino on liittoutua James Richardson nimisen miehen kanssa vihollisiaan vastaan.


title: Punanaamiohiiro

text: Punanaamiohiiro ("Urocolius indicus") on hiirojen heimoon kuuluva afrikkalainen lintu. Sen esiintymisalue käsittää mantereen eteläosan Angolan rannikolta Namibiaan ja Etelä-Afrikkaan, sekä Tansanian etelä- ja Kongon demokraattisen tasavallan koillisosista Etelä-Afrikkaan. Lajista tunnetaan viisi alalajia. John Latham kuvaili lajin holotyypin Gamtoosjoelta Kapmaasta vuonna 1790.


title: The Collection (Michael Jackson)

text: The Collection on Michael Jacksonin kokoelmasetti, joka julkaistiin neljä päivää hänen kuolemansa jälkeen 29. kesäkuuta 2009, tosin se oli tarkoitus julkaista jo ennen Jacksonin poismenoa. Lukuun ottamatta -albumia, setti sisältää kaikki Epic Recordsin julkaisemat studioalbumit Jacksonilta.


title: The Collection (Michael Jackson)

text: Setti oli alun perin saatavilla, vaikkakin erilaisessa pakkauksessa, vuonna 2001 erittäin harvinaisena UK-promona, joka julkaistiin Invincible-albumin juhlan kunniaksi 34 Westferry Circusissa, Canary Wharfissa, Lontoossa. Tämä setti on ensimmäinen postuumisti julkaistu äänite Jacksonilta.


title: The Collection (Michael Jackson)

text: Setin kansikuva on samanlainen kuin King of Pop -albumin UK-painoksessa.


title: The Definitive Collection (Michael Jackson)

text: The Definitive Collection on Michael Jacksonin kokoelma-albumi, joka julkaistiin vuonna 2009.


title: Sininiskahiiro

text: Sininiskahiiro ("Urocolius macrourus") on hiirojen heimoon kuuluva afrikkalainen lintu. Sen esiintymisalue käsittää Saharan eteläpuolisesta Afrikasta viipaleen, joka ulottuu Senegalista ja Lounais-Mauritaniasta mantereen poikki Somaliaan ja Tansaniaan. Lajista tunnetaan seitsemän alalajia. Carl von Linné kuvaili lajin holotyypin Senegalista vuonna 1766.


title: Caprice Bourret

text: Caprice Bourret (s. 24. lokakuuta 1971) on yhdysvaltalainen supermalli, näyttelijä, televisiopersoona ja liikenainen. Hän on tehnyt valta-osan urastaan Yhdistyneessä kuningaskunnassa, missä hänet tunnettaan hänen etunimellään, vaikkakin hän on lukuisia kertoja esiintynyt yhdysvaltalaisissa televisio-ohjelmissa kuten "Ron Jeremy ja himmeet tähdet" -ohjelmassa.


title: Ray Wilkins

text: Raymond Colin Wilkins MBE (14. syyskuuta 1956 Hillingdon, Middlesex – 4. huhtikuuta 2018) oli englantilainen jalkapalloilija ja jalkapallovalmentaja.


title: Ray Wilkins

text: Pelaajaurallaan Wilkins edusti muun muassa Chelseaa, Manchester Unitedia, AC Milania, Queens Park Rangersia ja Rangersia sekä Englannin maajoukkuetta. Hän on valmentanut muun muassa Queens Park Rangersia ja Fulhamia sekä toiminut Chelsean kakkosvalmentajana.


title: Ray Wilkins

text: Ray Wilkinsin ura alkoi juniorina Chelseassa. Hän nousi edustusjoukkueeseen 1973 ja pelasi ensimmäisen ottelunsa lokakuussa 1973. Chelsea putosi pääsarjatasolta, 1. divisioonasta 1975 ja useat sen pelaajista jättivät seuran. Uusi päävalmentaja Eddie McCreadie teki 18-vuotiaasta Wilkinsistä kapteenin. Wilkinsin ja McCreadien johdolla Chelsea nousi 2. divisioonasta takaisin pääsarjatasolle kauden 1976–77 päätteeksi. Ensimmäinen kausi 1. divisioonassa sujui Chelsealta hyvin, mutta kaudella 1978–79 McCreadie jätti seuran yllättäen. Kausi päättyi lopulta sarjasta putoamiseen ja veloissa ollut Chelsea myi Wilkinsin Manchester Unitediin 800 000 punnalla.


title: Ray Wilkins

text: Manchester Unitedissa Wilkinsin ura jatkui nousujohteisena. Hän oli Unitedin avauskokoonpanon pelaaja ja kaudella 1982–83 hän voitti seurassa FA Cupin. Wilkins teki maalin finaalissa Brighton & Hove Albionia vastaan, mutta ottelu päättyi 2–2. Uusintaottelun United voitti 4–0. Kesällä 1984 italialainen AC Milan osti Wilkinsin 1,5 miljoonalla punnalla. Hän pelasi Milanissa kolme kautta, mutta ei saavuttanut seurassa suurempaa menestystä. Milanista Wilkins siirtyi ranskalaiseen Paris Saint-Germainiin, jossa hän pelasi vain neljä kuukautta kunnes skotlantilainen Rangers osti hänet 250 000 punnalla.


title: Ray Wilkins

text: Rangersissa Wilkins saavutti Skotlannin mestaruuden 1989 sekä liigacupin voiton 1988. Kahden Rangers-kauden jälkeen Wilkins palasi Lontooseen, kun hän päätti siirtyä Queens Park Rangersiin. Wilkins pelasi Queens Parkissa neljä vuotta kunnes hän kesällä 1994 siirtyi juuri Valioliigaan nousseen Crystal Palacen pelaaja-apuvalmentajaksi. Wilkinsin jalka murtui hänen debyyttiottelussaan eikä hän ehtinyt pelata seurassa enää sen jälkeen. Marraskuussa 1994 hän palasi Queens Park Rangersiin, jossa hänestä tuli pelaaja-valmentaja.


title: Ray Wilkins

text: Wilkins ei enää valmennuksen ohella pelannut enää yhtä paljon kuin ennen. Hän lähti QPR:stä kesällä 1996, minkä jälkeen hän pelasi seuraavan kauden aikana lyhyitä jaksoja Wycombessa, Hibernianissa, Millwallissa ja Leyton Orientissa. Kauden päätteeksi Wilkins lopetti pelaajauransa.


title: Ray Wilkins

text: Wilkins pelasi ensimmäisen maaottelunsa Englannin paidassa toukokuussa 1976. Hän oli mukana viemässä Englantia 1980 EM-kisoihin ja pelasi myös maailmanmestaruuskilpailuissa 1982 ja 1986. Wilkins pelasi viimeisen maaottelunsa marraskuussa 1986 ja kaikkiaan hän edusti maajoukkuetta 84 ottelussa, joissa hän teki kolme maalia. Kapteenina Wilkins toimi kymmenessä maaottelussa.


title: Ray Wilkins

text: Wilkins aloitti valmennusuransa olleessaan vielä pelaaja. Queens Park Rangersin pelaaja-valmentajana hän johdatti QPR:n Valioliigassa kahdeksanneksi kaudella 1994–1995. Kaudella 1995–1996 Queens Park jäi toiseksi viimeiseksi ja seuraavan kauden alussa Wilkins jätti seuran.


title: Ray Wilkins

text: Wilkins palasi päävalmentajaksi 1997 2. divisioonan Fulhamissa. Hänen valmennuksessaan Fulham pääsi nousukarsintoihin, mutta Wilkins sai potkut ennen karsintojen alkua kun seura hävisi kauden kolme viimeistä ottelua. Fulhamin jälkeen Wilkins toimi valmentajana Gianluca Viallin alaisuudessa Chelseassa ja Watfordissa. Vuosina 2004–2005 Wilkins toimi Dennis Wisen kakkosvalmentajana Millwallissa.


title: Ray Wilkins

text: Syyskuussa 2008 Wilkins nimitettiin Luiz Felipe Scolarin kakkosvalmentajaksi Chelseassa. Scolarin saatua potkut hän toimi yhdessä ottelussa väliaikaisena päävalmentajana, minkä jälkeen hän jatkoi vanhassa tehtävässään. Marraskuussa 2010 Wilkinsin sopimusta ei yllättäen uusittu ja hän sai lähteä seurasta välittömästi. Wilkinsin lähdön syitä ei julkistettu, mutta Wilkinsin mukaan hänet irtisanottiin laittomasti. Joulukuussa Chelsea ja Wilkins pääsivät yhteiseen sopimukseen.


title: Abazankielinen kirjallisuus

text: Abazankielinen kirjallisuus perustuu abazojen rikkaaseen suulliseen kansanperinteeseen sekä klassisen venäläisen ja neuvostokirjallisuuden esikuviin. Abazankieliseen suulliseen perinteeseen kuuluu Pohjois-Kaukasian kansojen yhteinen Nart-eepos, satuja, sankaritaruja sekä humoristisia ja opettavaisia kertomuksia.


title: Abazankielinen kirjallisuus

text: Abazan kirjakieli luotiin 1930-luvun alussa. Ensimmäiset runot ja kertomukset ilmestyivät vuonna 1934 Tatlustan Tabulovin ja Nuh Ozovin laatimissa koulujen oppi- ja lukukirjoissa sekä abazankielisessä sanomalehdessä. Lupaava alku katkesi Stalinin vainoihin ja varsinkin toiseen maailmansotaan, jossa menehtyi useita aloittelevia kirjailijoita. 1940–1950-lukujen vaihteessa kaunokirjallisuuden kehitys alkoi uudelleen lähes tyhjästä.


title: Abazankielinen kirjallisuus

text: 1950-luvulta lähtien tärkeimmällä sijalla oli runous, jota julkaistiin aluksi yhteiskokoelmina. Vuonna 1956 ilmestyi Kali Džegutanovin runokokoelma ”Sinua laulan, isänmaa”, jota vuonna 1958 seurasivat Pasarbi Tsekovin, Bemurza Thaitsuhovin, Džemuladin Lagutševin ja Mikael Tšikatujevin runokirjat sekä kokoelma Tatlustan Tabulovin tšerkessistä tekemiä käännöksiä. 1950-luvun lopusta lähtien abazankielistä kaunokirjallisuutta julkaistiin säännöllisesti erillisinä kirjoina.


title: Abazankielinen kirjallisuus

text: Sodanjälkeinen runous oli tyyliltään kömpelöä ja muistutti säkeiksi jaettua proosaa. Yhteiskunnallinen tematiikka alkoi laajentua 1950-luvun lopussa, jolloin alettiin kirjoittaa maisema- ja rakkauslyriikkaa. Runouden yleissävy oli kuitenkin vielä pitkään opettavainen ja julistava. 1950-luvun runoilijoista taitavimpana pidetään Bemurza Thaitsuhovia.


title: Abazankielinen kirjallisuus

text: Runouden kehitys jatkui voimakkaana 1960-luvulla. Tsekov ja Thaitsuhov kuvasivat teoksissaan herkästi ja ilmeikkäästi luontoa ja arkielämän ilmiöitä. Aikaisempien vuosien pateettiseen julistukseen alettiin suhtautua ironisesti, vaikka siitä ei myöhemminkään päästy kokonaan eroon. 1960-luvun runouden merkittävimpiä saavutuksia olivat Tšikatujevin kokoelmat ”Sydämen päiväkirja” (1967) ja ”Abazaratsastajat” (1969), joiden voimakas satiiri ja rakkauslyriikka eivät ole vieläkään menettäneet merkitystään. Jo 1950-luvulla aloittaneesta Mira Tljabitševasta kehittyi ensimmäinen merkittävä naisrunoilija, joka on tuonut kokonaan uuden näkökulman abazankieliseen runouteen. 1960-luvulla debytoineita runoilijoita ovat Kasai Batalov, Fatima Apsova ja Kerim Mhtse.


title: Abazankielinen kirjallisuus

text: 1970–1990-luvuilla runous kehittyi etupäässä 1960-luvulla muotoutuneen kirjailijapolven voimin. Tämän ajan runoilijoista merkittävin oli perinteisiä kaanoneita noudattava Kerim Mhtse. Harvoja uusia nimiä olivat 1980-luvulla aloittanut Ali Jonov sekä 1990-luvulla debytoineet Maramyz Džudžujeva ja Larisa Šebzuhova.


title: Abazankielinen kirjallisuus

text: Abazankielisen proosakirjallisuus kehittyi pitkään runouden varjossa. Ensimmäinen pienoisromaani, Hamid Žirovin ”Elämää etsimässä” ilmestyi vuonna 1958, ja vuonna 1962 julkaistiin hänen kirjoittamansa ensimmäinen abazankielinen romaani ”Vuorten herääminen”. 1960-luvulla proosaa alkoi kirjoittaa Muhadin Dagužijev, jonka vuonna 1966 ilmestynyt ”Kourallinen multaa” on yksi merkittävimmistä abazaromaaneista.


title: Abazankielinen kirjallisuus

text: Proosan voimakkain kehityskausi oli 1980-luvulla, jolloin ilmestyivät muun muassa Kali Džegutanovin romaanit ”Kultainen risti” ja ”Laba”, Rašid Huževin pienoisromaani ”Azamatin aamunkoitto” ja Dagužijevin ”Velka”. Teosten aiheet liittyvät muutamia poikkeuksia lukuun ottamatta historiallisiin tai lähimenneisyyden tapahtumiin.


title: Abazankielinen kirjallisuus

text: Abazankielisten kirjojen julkaiseminen vaikeutui huomattavasti Neuvostoliiton hajoamisen jälkeen. Kun 1980-luvulla ilmestyi 40 abazankielistä kirjaa, seuraavan vuosikymmenen aikana niitä julkaistiin vain 22. Käytännössä kirjailijat joutuvat itse hankkimaan rahat teostensa painamiseen. 1990-luvulla ilmestyneistä teoksista merkittävinä voi pitää vain Kerim Mhtsen runokirjoja ”Kesän ja syksyn välisenä hetkenä” (1993) ja ”Ette tiedä, kuka olen” (1994), Muhadin Dagužijevin romaania ”Elä, Rina” (1997) ja Valentina Kopsergenovan kertomuskokoelmaa ”Noituus” (1996).


title: Abazankielinen kirjallisuus

text: Taloudellisten seikkojen ohella ongelmana on kirjailijapolven ikääntyneisyys. 2000-luvun alussa abazankielisen kirjailijakunnan muodostivat lähes yksinomaan 1960-luvulla tai sitä ennen aloittaneet tekijät. Alle 45-vuotiaita kirjailijoita ei ole juuri lainkaan. Sanomalehti "Abazašta" on pyrkinyt aktivoimaan kirjallisuusharrastusta lapsille suunnattujen kilpailujen avulla. Nykyisellään abazankielisen kirjallisuuden tulevaisuus näyttää varsin synkältä.


title: GNU Octave

text: GNU Octave on numeeriseen laskentaan kehitetty vapaa ohjelmisto sekä siinä käytettävä ohjelmointikieli. Se on suurelta osin yhteensopiva Matlabin kanssa.


title: Afrikantrogonit

text: Afrikantrogonit ("Apaloderma") on trogonien heimoon kuuluva lintusuku, johon kuuluu kolme Afrikassa elävää lajia.


title: Afrikantrogoni

text: Afrikantrogoni ("Apaloderma narina") on trogonien heimoon kuuluva afrikkalainen lintu. Sen esiintymisalue käsittää suuren osan Saharan eteläpuolista Afrikkaa Sierra Leonesta ja Guineasta itään Somaliaan ja etelään aina Etelä-Afrikkaan saakka. Lajista tunnetaan seitsemän alalajia. James Francis Stephens kuvaili lajin holotyypin Knysnan alueelta Kapmaasta vuonna 1815.


title: Keltaposkitrogoni

text: Keltaposkitrogoni ("Apaloderma aequatoriale") on trogonien heimoon kuuluva afrikkalainen lintu. Sen esiintymisalue käsittää Päiväntasaajan seudun läntisessä Afrikassa, Itä-Nigeriasta Kameruniin, Päiväntasaajan Guineaan, Gaboniin, sekä kumpaankin Kongoon. Richard Bowdler Sharpe kuvaili lajin holotyypin Kamerunin Efulensta vuonna 1901.


title: Viirupyrstötrogoni

text: Viirupyrstötrogoni ("Apaloderma vittatum") on trogonien heimoon kuuluva afrikkalainen lintu. Sen esiintymisalue käsittää trooppisen Afrikan Nigeriasta Kameruniin, Ugandaan, Burundiin, Ruandaan, Keniaan, Tansaniaan, Sambiaan, Malawiin, Mosambikin pohjoisosaan, Kongon demokraattisen tasavallan itäosaan ja Biokon. George Ernest Shelley kuvaili lajin holotyypin Tansanian Mamboiosta vuonna 1882.


title: Bjalynitšy

text: Bjalynitšy () eli Belynitši () on pienehkö kaupunkityyppinen taajama ja hallintopiiri () Valko-Venäjän Mahiljoun maakunnan länsiosissa. Vuoden 2009 väestönlaskennan mukaan Bjalynitšyn keskustaajamassa asui 10 688 ja koko piirissä 21 839 ihmistä.


title: Bjalynitšy

text: Bjalynitšyn piiri rajoittuu pohjoisessa Mahiljoun alueen Kruhlajen ja Škloun piireihin, idässä on maakunnan pääkaupunki Mahiljou ja etelässä Klitšaun piiri. Lännessä naapureina ovat Minskin alueen Berazino ja Krupki.


title: Bjalynitšy

text: Bjalynitšyn kaupunkimainen taajama sijaitsee maanteitse noin 45 kilometriä Mahiljoun länsipuolella ja 160 kilometriä pääkaupunki Minskin itäpuolella (M4 valtatietä). Lisäksi kantatie P77 tuo yhteyden Šklouhun (60 km koilliseen) ja kantatie P120 Byh’aun suuntaan (kaakkoon).


title: Bjalynitšy

text: Dneprin sivjoki Drut laskee pohjoisesta etelään piirin läpi. Koko piirin alue kuuluu Drutin tai toisen sivuhaaran Berezinan valuma-alueeseen.


title: Bjalynitšy

text: Osa Bjalynitšyn piirin alueesta saastui lievästi Tšernobylin ydinvoimalaonnettomuuden kaukokulkeuman seurauksena. Kaukokulkeuman tuomat Cesium-137 -pitoisuudet jäivät piirin alueella 37–185 kBq/m:n tasolle. Tämänsuuruinen säteily ei YK:n Tšernobyl-raportin mukaan ole erityinen riski millekään väestöryhmälle. Negatiivisten mielikuvien on arvioitu vaikuttavan turismissa ja talouselämässä, vaikka samaan säteilyluokkaan kuului parisenkymmentä kuntaa Suomestakin.


title: Arsenal of Megadeth

text: Arsenal of Megadeth on yhdysvaltalaisen thrash metal -yhtye Megadethin musiikki-DVD, joka on julkaistu vuonna 2006. Se sisältää kaikki yhtyeen musiikkivideot aikaväliltä 1986–1999 sekä haastatteluja ja televisioesiintymisiä. Julkaisu on saavuttanut kultaa Yhdysvalloissa ja platinaa Kanadassa ja Argentiinassa.


title: Arsenal of Megadeth

text: DVD debytoi Suomen virallisen listan ensimmäisellä sijalla, ja pysyi listalla yhteensä 11 viikkoa.


title: Arsenal of Megadeth

text:
(1986)
(1988)
(1990)
(1992)


title: Arsenal of Megadeth

text:
(1997)
(1999)
(2005)
(DVD Credits)


title: Kummitusjuttu (albumi)

text: Kummitusjuttu on Mamban vuonna 1994 julkaistu kuudes studioalbumi. Albumi on myynyt kultaa.


title: Kummitusjuttu (albumi)

text: Kaikki kappaleet kirjoittanut Tero Vaara.


title: Massena

text: Massena on noin 10 000 asukkaan pikkukaupunki New Yorkin osavaltioon kuuluvassa St. Lawrencen piirikunnassa. Se sijaitsee Saint Lawrence -joen rannalla lähellä Kanadan rajaa ja on saanut nimensä André Massénalta, joka palveli marsalkkana Napoleonin armeijassa. Kaupunki perustettiin 3. maaliskuuta 1802, ja merkittävä osa sen väestöstä on alkuperältään ranskalaisia ja intiaaneja. Tärkeimpiä työllistäjiä ovat Alcoan omistama alumiinitehdas, New York Power Authorityn vesivoimalaitos sekä Saint Lawrencen vesitie.


title: Massena

text: Massenan kaupunkiin kuuluu Massenan keskustan lisäksi kylät Massena Center, Massena Springs, Raquette River ja Rooseveltown.


title: Palingenesis

text: Palingenesis tai palingenesia (, "palin", 'uudestaan' + "genesia", 'syntyminen') on antiikin filosofiasta peräisin oleva termi, jota on käytetty myös teologiassa, politiikassa ja biologiassa. Sen alkuperäinen merkitys viittaa uudelleensyntymiseen.


title: Palingenesis

text: Termi "palingenesia" on peräisin stoalaisuudesta, jossa sillä viitatiin demiurgin eli luojajumalan suorittamaan kaikkeuden toistuvaan uudelleenluomiseen sen jälkeen, kun kaikkeus on ensin sulautunut takaisin siihen itseen. Näin termi liittyy toiseen stoalaiseen termiin, "ekpyrōsikseen" eli kaikkeuden sykleissä toistuvaan tuhoon.


title: Palingenesis

text: Termiä voidaan käyttää myös viitatessa yksittäisten ihmissielujen vaiheisiin. Pythagoralaisilla se viittasi siihen, ettei ihmisen sielu kuole ruumiin mukana, vaan syntyy uudelleen. Näin termi tarkoittaa samaa kuin "metempsykhosis" eli jälleensyntyminen; "metempsykhosis" on kuitenkin terminä paljon nuorempi.


title: Palingenesis

text: Uudessa testamentissa sana "palingenesia" esiintyy kahdesti. Matteuksen evankeliumin kreikankielisessä alkutekstissä Jeesus käyttää sanaa puhuessaan viimeisestä tuomiosta, viitatessaan tuolloin tapahtuvaan uuden maailman luomiseen. Alkuperäinen lausuma olisi kuitenkin todennäköisesti ollut arameaksi. Kirkkoisät ovat käyttäneet termiä puhuessaan kasteesta ja katumuksesta.


title: Palingenesis

text: Arthur Schopenhauer käytti termiä omassa merkityksessään. Hänellä se liittyi ajatukseen siitä, ettei tahto kuole, vaan ilmenee aina uudelleen uusissa yksilöissä.


title: Palingenesis

text: Termiä on käytetty myös poliittisissa yhteyksissä. Cicero käytti termiä viitatessaan omaan paluuseensa maanpaosta. Josephus käytti sitä puhuessaan juutalaisten valtaanpaluusta.


title: Palingenesis

text: Roger Griffin on käyttänyt fasismista termiä "palingeneettinen ultranationalismi". Tällä hän viittaa siihen, että sekä fasistinen Italia että Natsi-Saksa puhuivat kansallisesta uudestisyntymisestä ja pyrkivät liittämään itsensä historiaan jopa myyttisin ulottuvuuksin: Benito Mussolinin Italia pyrki muodostamaan palingeneettisen perimyslinjan Rooman valtakunnasta sen ajan Italiaan, ja Adolf Hitlerin Saksa puolestaan halusi esittää itsensä palingeneettisenä uudestisyntymänä, "Kolmantena valtakuntana", jota edelsivät Pyhä saksalais-roomalainen keisarikunta ("Ensimmäinen valtakunta") ja Otto von Bismarckin Saksan keisarikunta ("Toinen valtakunta").


title: Palingenesis

text: Biologiassa "palingenesis" on toinen ilmaisu rekapitulaatioteorian mukaiselle organismin kehitysvaiheelle, jossa organismin muoto ja rakenne käyvät läpi lajien evoluution aikana tapahtuneet muutokset. Tässä merkityksessä sitä käytti ensimmäisenä Ernst Haeckel. Sen vastakohtana on kenogenesis.


title: Mikko Salkinoja

text: Mikko Salkinoja (s. 30. marraskuuta 1981 Joroinen) on suomalainen salibandyn pelaaja. Puolustajana pelaava Salkinoja edustaa Salibandyliigassa pelaavaa Trackersia.


title: Mikko Salkinoja

text: Hän on aikaisemmin edustanut urallaan KooVeeta, josta hän siirtyi I-divisioonassa pelanneeseen Pirkkalan Pirkkaihin vuonna 2008.


title: Resurrection of Azarath

text: Resurrection of Azarath on puolalaisen death metal -yhtye Damnationin toinen kokoelma-albumi, joka julkaistiin vuonna 2003.


title: Hedone

text: Hēdonē () on kreikankielinen sana, joka tarkoittaa nautintoa. Filosofisena terminä sitä on käytetty muun muassa epikurolaisuudessa. Termi on sanan 'hedonismi' alkuperä.


title: Hedone

text: Kreikkalaisessa mytologiassa Hedone oli Eroksen ja Psykhen tytär, nautinnon henkilöitymä. Roomalaisessa mytologiassa häntä vastasi Volupia eli Voluptas. Sen vastakohtana olivat Algea, kipujen ja surujen henkilöitymät.


title: Hedone

text: Platonin "Gorgiaassa" Sokrates väittelee muutoin tuntemattoman sofistin Kallikleen kanssa nautinnosta. Kallikles puolusti hedonismia. Sokrates vastusti tätä tukien kantaansa eräällä tuon ajan aistinautintojen teorialla, jossa nautinto selitetään ruumiin osien tasapainolla. Tällä oli kytköksiä myös muihin filosofisiin käsitteisiin, kuten "harmonia", "agathon" (hyvä) ja "meson" (keskiväli). Sokrateen mukaan hedonisti ei olisi koskaan tyydytetty.


title: Hedone

text: "Fileboksessa" Platon torjuu sekä radikaalin hedonismin että radikaalin antihedonismin. Platonin oma näkemys oli maltillinen: hän pyrki yhdistämään nautinnon hyvään elämään. Myöhemmillä akatemialaisilla esiintyi kuitenkin sekä nautinnon merkityksen kieltämistä (Speusippos) että empiiristä hedonismia (Eudoksos).


title: Hedone

text: Aristoteles ei hyväksynyt sen enempää hedonistista kuin antihedonististakaan näkemystä. Hän katsoi, että kaikki ihmiset vaikuttavat tavoittelevan nautintoa, mutta vain siksi, että kaikki pyrkivät elämään ja nautintoa täydellistää elämän perustoiminnot. Aristoteleen mukaan suoritetut toiminnot voivat kyllä olla hyviä tai pahoja, mutta ei niihin liittyvä nautinto.


title: Hedone

text: Kyreneläisille oma, henkilökohtainen nautinto oli kullekin ihmiselle tämän korkein hyvä, ja kaikki muut asiat olivat hyviä vain mikäli ne palvelivat tätä tarkoitusta. Perusteluna tälle heillä oli se ajatus, että korkeinta hyvää on jokin sellainen, mitä kaikki ihmiset tavoittelevat sen itsensä vuoksi; ja kaikki ihmiset tuntuvat tavoittelevan nautintoja.


title: Hedone

text: Kyreneläiset erottivat ruumiilliset ja henkiset nautinnot toisistaan, mutta asettivat ruumiilliset nautinnot etusijalle. Vastaavasti he pitivät ruumiillista kipua pahempana; tämä oli nähtävissä siinäkin, että rikollisia rangaistiin ruumiillisesti, ei henkisesti.


title: Hedone

text: Epikurolaisuudessa "hedone" oli korkein hyvä. Päinvastoin kuin kyreneläiset, epikurolaiset arvostivat kuitenkin myös henkisiä nautintoja. Henkiset nautinnot olivat suhteessa aikaan, niin että ne kasvoivat ajan myötä. Näin epikurolaisuudessa nautinnon painopiste siirtyi nautinnollisista hetkistä nautinnolliseen, onnelliseen elämään.


title: Hedone

text: Lisäksi nautinto käsitettiin epikurolaisuudessa lähinnä kärsimyksen puuttumiseksi ("aponia"): tämän yli menevät nautinnot eivät enää lisänneet nautintoa.


title: Siĕm Réab (maakunta)

text: Siĕm Réab tai Siem Reap on yksi Kambodžan 24 maakunnasta. Se sijaitsee maan luoteisosassa Tônlé Sab -järven rannalla. Maakunnan pinta-ala on 10 299 neliökilometriä ja sen asukasluku oli vuoden 2008 väestönlaskussa 896 309. Maakunnan pääkaupunki on noin 168 000 asukkaan Siĕm Réab (2008). Siĕm Réab jakaantuu kahteentoista piirikuntaan.


title: Siĕm Réab (maakunta)

text: Maakunnan alueella sijaitsee Unescon maailmanperintöluetteloon kuuluva Angkorin raunioitunut temppelialue, jonka kuuluisin rakennus on Angkor Watin temppeli.


title: Stŏeng Trêng (maakunta)

text: Stŏeng Trêng tai Stung Treng on yksi Kambodžan 24 maakunnasta. Se sijaitsee maan koillisosassa rajautuen pohjoisessa Laosiin, jota kautta Mekongjoki virtaa maakunnan läpi etelään. Maakunta on pinta-alaltaan yksi Kambodžan suurimmista (11 092 km²), ja sen asukasluku oli vuoden 2008 väestönlaskennassa 111 734. Maakunta jakaantuu viiteen piirikuntaan.


title: Luettelo Suomen virallisen mid-price-listan ykkösistä vuonna 2010

text: Tämä on luettelo Suomen virallisen mid-price -listan ensimmäistä sijaa hallussaan pitäneistä artisteista/yhtyeistä ja mid-price -levyistä vuonna 2010.


title: Luettelo Suomen virallisen mid-price-listan ykkösistä vuonna 2009

text: Tämä on luettelo Suomen virallisen mid-price-listan ensimmäistä sijaa hallussaan pitäneistä artisteista tai yhtyeistä sekä mid-price-levyistä vuonna 2009.


title: Luettelo Suomen virallisen mid-price-listan ykkösistä vuonna 2008


title: Korvatrogoni

text: Korvatrogoni ("Euptilotis neoxenus") on trogonien heimoon kuuluva pohjoisamerikkalainen lintu, ja sukunsa ainoa laji. Sen esiintymisalue käsittää Yhdysvaltain Arizonan osavaltion eteläosan sekä Länsi-Meksikon Sierra Madre Occidentalin vuoriston. John Gould kuvaili lajin holotyypin Meksikosta vuonna 1838.


title: Luettelo Suomen virallisen mid-price-listan ykkösistä vuonna 2005

text: Tämä on luettelo Suomen virallisen mid-price-listan ensimmäistä sijaa hallussaan pitäneistä mid-price-levyistä vuonna 2005.


title: Luettelo Suomen virallisen mid-price-listan ykkösistä vuonna 2004

text: Tämä on luettelo Suomen virallisen mid-price-listan ensimmäistä sijaa hallussaan pitäneistä mid-price-levyistä vuonna 2004.


title: Tallinnanaukio

text: Tallinnanaukio () on aukio Itäkeskuksessa Helsingissä. Tallinnanaukiolta on suora pääsy kauppakeskus Itikseen, ja siellä on myös Itäkeskuksen metroaseman toinen itäisistä sisäänkäynneistä, jonka laiturialueelta metrot lähtevät keskustaan. Tallinnanaukion lähettyvillä sijaitsevat myös Itä-Helsingin kulttuurikeskus Stoa ja Itäkeskuksen linja-autoasema. Aukiolla on myös Kimmo Schroderuksen veistos "Kuru".


title: Tallinnanaukio

text: Tallinnanaukiolla sijaitsevat muun muassa Itäkeskuksen apteekki, Itäkeskuksen posti, Diacor Itäkeskus ja luontaistuotekauppa Life. Lisäksi Tallinnanaukiolla on useita ravintoloita ja baareja, ja kesäisin toritoimintaa.


title: Tallinnanaukio

text: Heinäkuun puolessa välissä 2010 Helsingin Poliisi antoi kauppakeskuksen vartijoille luvan poistaa Tallinnanaukiolta humalaiset, päihteidenkäyttäjät ja muut häiriökäyttäytyjät. Syitä tähän ovat Tallinnanaukion läpi kulkeva suuri ihmismäärä ja Itäkeskuksen metroaseman asema tärkeänä joukkoliikenteen solmukohtana. Tallinnanaukion humalaiset ovatkin siirtyneet eri puolille Helsinkiä muun muassa Tokoinrannan, Kallion ja muualle Itäkeskuksen alueille.


title: Luettelo Suomen virallisen mid-price-listan ykkösistä vuonna 2003

text: Tämä on luettelo Suomen virallisen mid-price -listan ensimmäistä sijaa hallussaan pitäneistä mid-price -levyistä vuonna 2003.


title: Aasiantrogonit

text: Aasiantrogonit ("Harpactes") on trogonien heimoon kuuluva lintusuku, johon kuuluu kymmenen Aasiassa elävää lajia.


title: Tarhaväijy

text: Tarhaväijy ("Myiozetetes granadensis") on Keski- ja Etelä-Amerikassa tavattava tyranneihin kuuluva varpuslintu.


title: Tarhaväijy

text: Kooltaan tarhaväijy on noin 17 cm. Selästään laji on väriltään oliivinvihreä ja pää sillä on harmaa. Päälaella on myös kirkkaanpunainen raita, mutta se ei yleensä näy. Tarhaväijyn siivet ovat tummat, kurkku valkoinen ja rinta sekä vatsa ovat väriltään kirkkaan keltaiset. Nuorilla linnuilla päässä on oliivinvihreää ja siivet ovat reunoiltaan vaaleammat. Ulkonäöltään laji muistuttaa kimakkaväijyä ("Myiozetetes similis"), mutta eroaa siitä pään kuvioinnin perusteella.


title: Tarhaväijy

text: Tarhaväijyn levinneisyysalue on kaksiosainen. Se ulottuu Hondurasista Panamaan sekä Kolumbian ja Venezuelan Andien länsipuolisille alueille. Andien itäpuolelta lajia tavataan Ecuadorista, Perusta, Boliviasta ja Amazonian alueen Brasiliasta. Linnun elinympäristöä ovat vesialueiden läheisyydessä sijaitsevat alankomaiden kosteat metsät ja niiden pensaikkoiset reunamaat. Kuivimmilla Karibianmeren rannikkoseuduilla sitä ei tavata. Tarhaväijyn elinympäristöt sijaitsevat useimmiten alle 1 100 metrin korkeudella merenpinnasta.


title: Tarhaväijy

text: Tarhaväijyt saattavat kokoontua äänekkäiksi ryhmiksi pensaikkoihin. Laji syö hyönteisiä ja toisinaan myös marjoja. Hyönteisiä se pyydystää ilmasta tai lehdiltä. Lajin pesimäkausi kestää helmikuulta toukokuulle. Pesä on kupolimainen ja rakennetaan ruohoista. Naaras munii kahdesta kolmeen valkoista munaa, joissa on violetteja tai ruskeita pilkkuja.


title: Ketsaalit

text: Ketsaalit ("Pharomachrus") on trogonien heimoon kuuluva lintusuku, johon kuuluu viisi Amerikassa elävää lajia.


title: Luettelo Suomen virallisen mid-price-listan ykkösistä vuonna 2006

text: Tämä on luettelo Suomen virallisen mid-price -listan ensimmäistä sijaa hallussaan pitäneistä artisteista/yhtyeistä ja mid-price -levyistä vuonna 2006.


title: Carry Me in Your Dreams

text: Carry Me in Your Dreams oli Albanian edustuskappale vuoden 2009 Eurovision laulukilpailussa. Kappaleen esitti Kejsi Tola ja se sijoittui viisufinaalissa 17:nneksi 48 pisteellä. "Carry Me in Your Dreams" valittiin Albanian edustuskappaleeksi 21. joulukuuta 2008.


title: Carry Me in Your Dreams

text: Hän voitti Albanian euroviisukarsinnan kappaleella "Më merr në ëndërr", mutta Moskovassa järjestetyssä kilpailussa hän esitti kappaleen englanninkielisellä nimellä.


title: Luettelo Suomen virallisen mid-price-listan ykkösistä vuonna 2007

text: Tämä on luettelo Suomen virallisen mid-price -listan ensimmäistä sijaa hallussaan pitäneistä mid-price -levyistä vuonna 2007.


title: Isojenantillientrogonit

text: Isojenantillientrogonit ("Priotelus") on trogonien heimoon kuuluva lintusuku, johon kuuluu kaksi Länsi-Intian saaristossa elävää lajia.


title: Kâmpóng Chhnăng (maakunta)

text: Kâmpóng Chhnăng tai Kampong Chhnang on yksi Kambodžan 24 maakunnasta. Se sijaitsee maan keskiosassa ja on yksi Tônlé Sab -järveä reunustavista maakunnista. Maakunnan pinta-ala on 5 521 neliökilometriä, ja sen asukasluku oli vuoden 2008 väestönlaskussa 471 616. Kâmpóng Chhnăng jakaantuu kahdeksaan piirikuntaan.


title: Amerikantrogonit

text: Amerikantrogonit ("Trogon") on trogonien heimoon kuuluva lintusuku. Sen lajimäärä vaihtelee hieman lähteistä riippuen. BirdLife Suomen listauksen mukaan sukuun kuuluu 21 lajia.


title: Kirjokalastaja

text: Kirjokalastaja ("Ceryle rudis") on kuningaskalastajien heimoon kuuluva säihkylintu. Se on "Ceryle"-suvun ainoa laji, sekä ainoa valkoisen ja mustankirjava kuningaskalastaja. Kirjokalastaja myös on yksi yleisimmistä kuningaskalastajista, jota tavataan laajalti Euraasiassa ja Afrikassa. Koirailla on rinnassa kaksi mustaa vyömäistä kuviota, naarailla niitä on vain yksi. Ruumiin pituus on 25-29 senttiä. Ravinto koostuu pääasiassa pienistä kaloista, joita kirjokalastaja pyydystää vedestä syöksysukelluksilla.


title: Kirjokalastaja

text: Pesintäaikaan kirjokalastajapari kaivaa rantatörmään yli metrin pituisen pesäkolon, johon naaras munii yleensä 4-5 munaa. Poikaset kuoriutuvat noin 18 päivän haudonta-ajan jälkeen. Ne ovat kuoriutuessaan alastomia ja sokeita, mutta tulevat täysin itsenäisiksi kolmen kuukauden sisällä kuoriutumisesta. Emolintuja auttaa poikasten hoidossa yksi tai useampi kirjokalastaja, jolla ei ole omia poikasia.


title: Kirjokalastaja

text: Kirjokalastajan pituus on 25–29 senttimetriä, josta nokka muodostaa noin 5 senttimetriä. Paino on 70–100 grammaa, ja siipiväli noin 14 senttimetriä. Pyrstön pituus on 6,6–7,4 senttimetriä. Sukupuolet ovat samankokoiset. Lajille ovat ominaisia suuri pää, pieni ruumis, pienet jalat ja pitkä, tikarimainen nokka. Höyhenpuku on mustavalkokirjava. Vatsapuoli on valkoinen. Naarailla on yksi musta rintavyö, koirailla niitä on kaksi. Päälaki ja silmäjuova ovat mustat ja niiden väliin jää valkoinen silmäkulmanjuova. Pyrstön kärki ja keskusta ovat mustat, muutoin se on valkoinen. Siipien keskellä on iso valkoinen laikku, jota ympäröi paksu musta reunus. Nokka on musta, ja silmän iiris ruskea. Nuoret yksilöt muistuttavat aikuisia, mutta niiden leuan, kurkun, rinnan sekä silmien nokan välisellä alueella olevien höyhenten kärjet ovat ruskeat. Lisäksi niiden nokka on lyhyempi ja rintavyö on harmahtavampi.


title: Kirjokalastaja

text: Eri alalajit eroavat jonkin verran toisistaan. Esimerkiksi "C. r. travancoreensis"-alalajin päällyssulat ovat mustempia ja valkoiset täplät pienempiä kuin muilla muodoilla. Nimialalaji "C. r. rudisin" nokka taas on jopa sentin pidempi kuin muilla alalajeilla. "Ceryle rudis leucoelanura" muistuttaa "C. r. travancoreensis"-alalajia, mutta se on sitä pienempi ja sen mustat täplät ovat vaaleampia. "C. r. insignis"-alalajin erottaa "C. r. leucoelanura"-alalajista siitä, että sen nokka on noin puoli senttiä pidempi.


title: Kirjokalastaja

text: Kirjokalastaja saatetaan sekoittaa aasiankeisarikalastajaan, joka on kuitenkin paljon suurempi ja sen siipien sisäosien höyhenet ovat pinkinruskeat, eivät valkoiset.


title: Kirjokalastaja

text: Kirjokalastajalla on laaja levinneisyys. Afrikassa sitä tavataan lähes kaikkialla Saharan eteläpuolella, kaikkein karuimpia alueita lukuun ottamatta sekä Niilin varrella. Laji elää myös Keski- ja Etelä-Turkissa, Kyproksessa, Libanonissa, Palestiinassa, Jordaniassa, Syyriassa, Irakissa, Lounais-Iranissa, Afganistanissa, Pakistanissa, Intiassa, Nepalissa, Bhutanissa, Bangladeshissa, Sri Lankassa, Indokiinassa ja Kaakkois-Kiinassa Hainan mukaan luettuna. Harhailijana lajia tavataan aina Puolassa ja Ranskassa saakka.


title: Kirjokalastaja

text: Kirjokalastajien elinympäristöä ovat monenlaiset makean ja suolaisen veden vesistöt. Niitä elää suurten hitaasti virtaavien jokien varsilla, järvissä, kala-altailla, kanaaleissa, kasteluojissa, tulvatasangoilla, suistoissa, laguuneissa, mangrovemetsissä, vuorovesialtailla ja patoaltailla. Kirjokalastajat tarvitsevat kuitenkin vesistön varrelta istumapaikkoja, kuten ruokoja, puita, aitoja tai muita ihmisen tekemiä rakennelmia. Lajin elinpiiri ulottuu merenpinnan tasolta vuoristoon. Afrikassa sitä tavataan 2 500 metrin korkeudessa ja Aasiassakin 1 800 metrin korkeudessa.


title: Kirjokalastaja

text: Kirjokalastaja on vilkas ja sosiaalinen paikkalintu. Se elää pareittain tai pieninä löyhinä perheryhminä. Kilometrin pituisella rantakaistaleella voi hyvinkin liikkua 9-16 kirjokalastajaa. Kirjokalastaja liikkuu erittäin ketterästi ilmassa ja leijuu ilmassa enemmän kuin mikään muu kuningaskalastajalaji. Se on myös ainoa kuningaskalastajista, joka pystyy pysymään paikoillaan ilmassa tyynelläkin säällä. Se auttaa lintua huomattavasti ravinnonhaussa, sillä enää se ei ole sidonnainen istumaoksaansa, vaan pystyy pysähtymään kalastamaan sinne missä on suurimmat mahdollisuudet saada saalista. Leijuessaan paikallaan se räpyttelee hyvin tiuhaan tahtiin pitäen vartalon lähes pystysuorassa, pään ja nokan osoittaessa suoraan alaspäin. Ääntely koostuu muun muassa voimakkaista, terävistä, livertävistä äänistä, usein ärhäkkään nopeasti esitettyinä ilman mitään selvää rakennetta. Sen äänet kiteytyvät kuitenkin silloin tällöin rytmiseksi "titi-tytt titterit"-sarjaksi. Kirjokalastaja on äänekkäin soidinaikaan, jolloin se päästää "werk……werkwerkwerk"-ääniä. Hätääntyneenä se päästää matalia "jerp"-huutoja ja varoitushuutona toimii "chikerkerker…"-ääni.


title: Kirjokalastaja

text: Kalat ovat kirjokalastajan pääravintoa. Se syö myös vesihyönteisiä, äyriäisiä, ja harvemmin myös sammakkoeläimiä ja nilviäisiä. Lajilla on kolme erilaista saalistustapaa. Toisinaan ne räpyttelevät ilmassa paikoillaan ja pudottautuvat asteittain veteen noin 5–20 metrin korkeudesta nappaamaan saaliin. Toisen tavan mukaan ne istuskelevat oksalla odottamassa, että kalaa tulee riittävän lähelle, jolloin kirjokalastaja voi syöksyä suoraan alas hakemaan kalan. Kolmannen huonosti tunnetun saalistusmetodin periaatteiden mukaan kirjokalastaja saalistaa noin 100 metrin päässä rannasta lentäen lähelle vedenpintaa saalista etsien. Eri saalistusyrityksistä vain 9–50 prosenttia tuottaa tulosta. Pienet saaliit kirjokalastaja nielee jo lennossa, mutta suuremmat kalat tuodaan istumapaikalle, jossa lintu hakkaa kalan kuoliaaksi ja nielee sen sitten kokonaisena. Sulamattomista ruodoista kirjokalastajat pääsevät eroon oksentamalla ne palloina pois.


title: Kirjokalastaja

text: Kirjokalastajien pesintäaika vaihtelee levinneisyysalueen eri osissa. Päiväntasaajalla ne voivat lisääntyä minä tahansa kuukautena, mutta levinneisyyden pohjois- ja eteläosissa kirjokalastajat lisääntyvät lopputalvella. Etelä-Afrikassa laji lisääntyy elo-marraskuussa, Nigeriassa marras-maaliskuussa ja Egyptissä maalis-toukokuussa. Soitimella koiraat houkuttelevat naaraita kosimistanssilla ja ruuan antamisella. Ne yrittävät noin kolmen viikon ajan kiinnittää naaraiden huomion lahjoittamalla ruokaa. Lisäksi ne esittävät kosintatanssin 3–12 linnun ryhmissä.


title: Kirjokalastaja

text: Samalla alueella saattaa pesiä jopa yli sadan kirjokalastajan yhdyskunta, mutta myös yksittäin pesiviä pareja tavataan paljon. Yhteispesiminen on yleisempää Afrikassa kuin Aasiassa. Kirjokalastajapari kaivaa avoimella nokalla viuhtomalla ja hiekkaa potkimalla rantatörmään noin 1,2 metrin pituisen tunnelin, jonka päähän pesä rakennetaan. Pesän kaivaminen vie noin 26 päivää. Kun pesäkolon valmistumisesta on kulunut kolme päivää, naaras alkaa munia. Munamäärä vaihtelee yhdestä seitsemään, mutta yleensä niitä on 4–5. Munat ovat pyöreitä, kiiltäviä ja valkoisia. Poikueen suojelemiseksi kirjokalastajat rakentavat yhtä aitoa pesäkoloa kohden noin neljä valetunnelia. Naaras hautoo munia noin 18 päivää. Poikaset ovat kuoriutuessaan sokeita ja avuttomia, eikä niillä ole untuvapeitettä. Silmät avautuvat yhdeksän päivän kuluttua ja höyhenet alkavat kasvaa neljän päivän ikäisenä. Niillä on täysi höyhenpuku jo kuuden viikon ikäisenä. Poikasten hoitoon osallistuu vanhempien lisäksi myös kirjokalastajia joilla ei ole omia poikasia. Hoitoapua antavat yksilöt ovat yleensä parin edellisvuonna kasvattamia täysikasvuisia poikasia, mutta voivat olla myös omassa pesinnässään epäonnistuneita aikuisia. Hoitoapulaiset auttavat poikasten kaitsemisessa ja puolustavat pesän ympäristön reviiriä. Poikaset pysyvät pesässä 24–29 päivää. Kaksi viikkoa pesästä lähdön jälkeen ne pystyvät jo hankkimaan itse ruokaa. Viimeistään kolmen kuukauden ikäisinä ne ovat jo täysin itsenäisiä. Kirjokalastajat saavuttavat sukukypsyyden jo vuoden ikäisinä, mutta alkavat itse lisääntyä vasta toisena tai kolmantena elinvuotena.


title: Kirjokalastaja

text: Kirjokalastaja ei ole uhanalainen. Sen on yhä varsin runsaslukuinen ja on yleisin kuningaskalastajalaji ympäri levinneisyysaluettaan. Kansainvälinen luonnonsuojeluliitto IUCN luokittelee sen elinvoimaiseksi lajiksi. Kirjokalastajat hyötyvät ihmisten rakentamista padoista ja kalanviljelystä, mutta lintuja myös kuolee niiden syötyä kaloja joihin on kerääntynyt myrkkyjä. Lisäksi joissain osissa Eteläistä Afrikkaa laji taantunut endosulfaanin käytön takia. Myrkkyä käytetään tsetsekärpästen hävittämiseen, mutta se tappaa myös muun muassa kirjokalastajia. Myös kalojen ja miljoonakutojien tappamiseen tarkoitetut myrkyt vaikuttavat paikallisiin kantoihin samalla tavalla. Zimbabwessa kirjokalastajien määrä on romahtanut sokeriviljelmillä käytettävien torjunta-aineiden takia.


title: Kirjokalastaja

text: Nigeriassa kirjokalastajia pidetään lemmikkeinä. Ne kesyyntyvät viikossa ja saavat sen jälkeen liikkua vapaana lasten kanssa. Osa linnuista kuitenkin palaa takaisin luontoon. Kirjokalastajia myös syödään alueella.


title: Max Ludwig

text: Max Ludwig (1896 Halle an der Saale – kuolinaika tuntematon) oli saksalainen rattikelkkailija ja olympiamitalisti.


title: Max Ludwig

text: Ludwig voitti Saksan joukkueessa neljän miehen kelkkojen olympiapronssia Lake Placidin kisoissa 1932. Samoissa kisoissa hän sijoittui kahden miehen kelkoissa seitsemänneksi.


title: Hans Mehlhorn

text: Johannes "Hans" Mehlhorn (16. tammikuuta 1900 Aue – 2. heinäkuuta 1983) oli saksalainen rattikelkkailija ja olympiamitalisti.


title: Hans Mehlhorn

text: Ludwig voitti Saksan joukkueessa neljän miehen kelkkojen olympiapronssia Lake Placidin kisoissa 1932.


title: Arvid Spångberg

text: Arvid Fredrik ("Sparven") Spångberg (3. maaliskuuta 1890 Tukholma – 11. toukokuuta 1959 New York) oli uimahyppääjä. Hän edusti Ruotsia vuoden 1908 kesäolympialaisissa Lontoossa ja sai pronssimitalin miesten kerroshypyissä. Kisojen jälkeen hän muutti Yhdysvaltoihin, jossa hänet tunnettiin nimellä Fred Spongberg. Hän edusti maassa New York Athletic Clubia ja toimi myöhemmin muun muassa valmennustehtävissä. Hän yleni Downtown AC:n urheilujohtajaksi.


title: Sebastian Huber

text: Sebastian "Wastl" Huber (26. kesäkuuta 1901 Füssen – 6. maaliskuuta 1985 Füssen) oli saksalainen rattikelkkailija, kolminkertainen maailmanmestari ja kaksinkertainen olympiamitalisti.


title: Sebastian Huber

text: Huber voitti Saksan joukkueessa viiden miehen kelkkojen olympiapronssia Sankt Moritzin kisoissa 1928 ja neljän miehen kelkkojen olympiapronssia Lake Placidin kisoissa 1932. Lake Placidissa hän sijoittui lisäksi viidenneksi kahden miehen kelkoissa. Kotikisoissaan Garmisch-Partenkirchenin olympialaisissa 1936 Huber sijoittui neljän miehen kelkoissa seitsemänneksi.


title: Sebastian Huber

text: Maailmanmestaruuksia Huberille kertyi kolme kappaletta. Saksan-mestaruuskilpailuissa Huber voitti kahden miehen kelkoissa maansa mestaruuden vuonna 1930 ja neljän miehen kelkoissa vuonna 1931.


title: Josef Schreiner

text: Josef Schreiner oli saksalainen hiihtäjä. Hän oli mukana maansa hopeaa voittaneessa joukkueessa Solefteån MM-kisoissa 1934. Schreiner hiihti viestissä joukkueen toisen osuuden.


title: Harmandir Sahib

text: Harmandir Sahib () tai Darbar Sahib (), myös Kultainen temppeli, on sikhien tärkein gurdwara eli pyhä paikka. Harmandir Sahib sijaitsee Amritsarin kaupungissa Punjabin osavaltiossa Intiassa. Temppeli rakennettiin Guru Arjan Devin aikana 1500-luvun lopussa ja 1600-luvun alussa.


title: Harmandir Sahib

text: Intian pääministeri Indira Gandhi määräsi kesäkuussa 1984 armeijan hyökkäämään sikhiläisen uskonnollisen johtajan Jarnail Singh Bhindranwale valtaamaan Kultaiseen temppeliin. Bhindranwale oli johtanut lukuisia väkivaltaiskuja temppelistä käsin. Välikohtauksessa kuoli satoja ihmisiä. Tapahtuma joka tunnetaan myös nimellä Operaatio sininen tähti, ei päättänyt eikä ratkaissut levottomuuksia, vaan raivostutti entisestään sikhejä. Lokakuun viimeisenä päivänä 1984 Indiran omat sikhihenkivartijat ampuivat Gandhin.


title: Pekka Nieminen

text: Pekka Nieminen (s. 3. heinäkuuta 1979) on suomalainen salibandymaalivahti. Hän edustaa tällä hetkellä Salibandyliigassa pelaavaa Nokian Krp:tä. Hän on pelannut urallaan yli 200 liigaottelua.


title: Pekka Nieminen

text: Nieminen aloitti pääsarjauransa kaudella 2000–2001 Gunnersissa. Hän vietti seurassa neljä kautta, kunnes siirtyi kaudeksi 2004–2005 toiseen paikallisseuraan Classiciin. Nieminen voitti kauden päätteeksi SM-pronssia. Kauden jälkeen hän palasi takaisin Gunnersiin, josta matka jatkui kaudella 2006–2007 Espoon Oilersiin.


title: Pekka Nieminen

text: Kaudella 2007–2008 Nieminen siirtyi vuodeksi Ruotsiin, jossa hän edusti AIK:ta. Nieminen saavutti vuoden aikana hopeaa Ruotsin pääsarjassa ja EuroFloorball Cupin mestaruuden.


title: Pekka Nieminen

text: Kauden jälkeen Nieminen palasi takaisin Suomeen ja KooVeen riveihin. Joukkue käytti aluksi nimeä G-Koovee kaudella 2008–2009, kun Gunners yhdistyi Kooveen kanssa.


title: Pekka Nieminen

text: Vuonna 2011 Nieminen siirtyi Classicin maalille, javuonna 2014 lopetti, tai ainakin luuli lopettavansa, uransa SM-hopeaan Happeeta vastaan. Hän palasi kuitenkin salibandyn maailmaan, kun häntä pyydettiin Nokian Krp:hen. Hänellä on sopimus vielä ensi kaudelle näätälauman riveissä.Henkilökohtaiset


title: Tokyo Road: Best of Bon Jovi

text: Tokyo Road: Best of Bon Jovi on yhdysvaltalaisen hard rock -yhtye Bon Jovin Japanissa 28. maaliskuuta 2001 julkaistu kokoelmalevy. Albumi levisi kuitenkin varsin nopeaa tahtia ilmestymisensä jälkeen Yhdysvaltoihin ja Eurooppaan. Albumi saavutti Japanissa huikean suosion, ja sitä on myyty pelkästään siellä yli 400 000 kappaletta, ja Japanin levy- ja äänituotteiden yhdistys RIAJ myönsi yhtyeelle albumista platinalevyn albumin ilmestymisvuonna.


title: Clifford Gray

text: Clifford Barton "Cliff" Gray (29. tammikuuta 1892 Chicago, Illinois – 9. marraskuuta 1969 San Diegon piirikunta, Kalifornia) oli yhdysvaltalainen rattikelkkailija ja kaksinkertainen olympiavoittaja.


title: Clifford Gray

text: Gray lomaili Sankt Moritzissa vuonna 1928, kun hänet valittiin Yhdysvaltain viiden miehen kelkkojen miehistöön paikkakunnalla järjestettyihin talviolympialaisiin. Miehistö saavutti olympiakultaa, ja seuraavissa, Lake Placidin olympialaisissa, Gray sai toisen olympiakultansa neljän miehen kelkkojen miehistössä. Vuoden 1937 MM-kilpailuissa Gray voitti neljän miehen kelkkojen miehistössä ensimmäisen Euroopan ulkopuolelle menneen MM-mitalin, pronssin. Gray osallistui myös ensimmäiseen maailmansotaan.


title: Karl Malmström

text: Karl Fritiof Malmström (27. joulukuuta 1875 Seglora – 6. syyskuuta 1938 Göteborg) oli ruotsalainen uimahyppääjä. Hän kilpaili vuoden 1908 kesäolympialaisissa Lontoossa sekä ponnahduslaudalla että kerroshypyissä. Viimeksi mainitussa hän sai hopeamitalin pisteillä 78,73.


title: Titaani (fantasia)

text: Titaani on fantasiassa jättiläisen sukuinen olento, joka on kuitenkin muita jättiäläisiä isompi. Titaanien koko vaihtelee yleensä noin viidestä metristä taivaaseen asti ulottuvaksi. Titaanit ovat myös äärimmäisen voimakkaita olentoja.


title: Titaani (fantasia)

text: Titaaneja löytyy mm. Forgotten Realmsista, Might and Magickejen-maailmasta ja Warcraft maailmasta. Titaaneja esiintyy myös lukuisissa peleissä, kuten ja Heroes of Might and Magic III.


title: Sylkeväindokiinankobra

text: Sylkeväindokiinankobra ("Naja siamensis") on Kaakkois-Aasiassa yleisenä esiintyvä kobralaji. Se voi olla väriltään harmaa, ruskea tai musta valkoisin kuvioin. Valkoisen määrä vaihtelee yksilöittäin: toisilla on vain jokunen pieni laikku, kun taas toiset ovat lähes kokonaan valkoisia lukuun ottamatta selkärankaa pitkin kulkevaa mustaa juovaa. Niskahupun takaosa on useimmiten valkoinen. Sylkeväindokiinankobra kasvaa 1,2-1,6 metrin pituiseksi. Sen ravintoon kuuluvat matelijat, nisäkkäät ja linnut, joita se saalistaa alavilla ja mäkisillä mailla. Laji munii 13-19 munaa. Sylkeväindokiinankobra on erittäin myrkyllinen ja se pystyy sylkemään myrkkyä uhkaajaansa kohti.


title: Hjalmar Johansson

text: Carl August Hjalmar (”Julle”) Johansson (20. tammikuuta 1874 Karlskrona – 30. syyskuuta 1957 Segeltorp) oli ruotsalainen uimahyppääjä, uimari ja yleisurheilija. Vuoden 1906 kesäolympialaisissa hän kilpaili kaikissa kolmessa lajissa. Vuoden 1908 välikisoissa hän osallistui vain uimahyppyihin sekä uintiin ja vuoden 1912 kesäolympialaisissa pelkkiin uimahyppyihin. Molemmat olympiamitalinsa – kultaa 1908 ja hopeaa 1912 – hän sai kerroshypyissä.


title: Jay O’Brien

text: James Jay ”J.J.” O’Brien (22. helmikuuta 1883 New York, New York – 5. helmikuuta 1940 Palm Beach, Florida) oli yhdysvaltalainen rattikelkkailija ja olympiavoittaja.


title: Jay O’Brien

text: O’Brien voitti viiden miehen kelkoissa olympiahopeaa Sankt Moritzin talviolympialaisissa 1928. Seuraavissa, Lake Placidin talviolympialaisissa O’Brien oli mukana Billy Fisken johtamassa neljän miehen kelkassa, joka voitti olympiakultaa.


title: Jay O’Brien

text: O’Brian menehtyi sydäninfarktiin Palm Beachissa 56 vuoden iässä.


title: Someday I’ll Be Saturday Night

text: Someday I'll Be Saturday Night on yhdysvaltalaisen hard rock-yhtye Bon Jovin singlejulkaisu vuodelta 1994. Kappale nauhoitettiin uutena raitana "Cross Road" -kokoelmalevylle. Kappaleen ovat kirjoittaneet laulaja Jon Bon Jovi, kitaristi Richie Sambora sekä lauluntekijä Desmond Child.


title: Someday I’ll Be Saturday Night

text: Kappaleen sanat käsittelevät lähinnä vastoinkäymisiä. Kappaleen ensimmäinen säe kertoo kahdesta nuorukaisesta, Jimistä ja Billy Jeanista. Jim on työtön, jonka täytyy viettää yönsä autossa, ja Billy Jean on 16-vuotias prostitoitu, jota hänen isäpuolensa on hyväksikäyttänyt.


title: Always (Bon Jovin kappale)

text: ”Always” on yhdysvaltalaisen rockmusiikkia esittävän Bon Jovi -yhtyeen kappale ja singlejulkaisu vuodelta 1994. Se on neljäs kappale yhtyeen vuoden 1994 lokakuussa julkaistulla kokoelma-albumilla "Cross Road", ja se julkaistiin albumin kahdesta singlestä ensimmäisenä 20. syyskuuta 1994. ”Always” myi Yhdysvalloissa platinalevyn myyntimäärän ja kansainvälisesti yli kolme miljoonaa kappaletta, minkä johdosta se on yhtyeen uran kaupallisesti menestynein singlejulkaisu. Singlenä ”Always” nousi kahdenkymmenen parhaan joukkoon 15 eri maassa, ja se on yksi yhtyeen uran suosituimmista ja tunnetuimmista kappaleista.


title: Always (Bon Jovin kappale)

text: Kappale on musiikilliselta tyyliltään balladi, ja sen on kirjoittanut yhtyeen laulaja Jon Bon Jovi. Kappaleen on ymmärretty olevan herkkä rakkauslaulu, mutta todellisuudessa Jon Bon Jovi kirjoitti kappaleen sanoituksen miehestä, joka vainoaa rakastamaansa naista salaa.


title: Thomas Linke

text: Thomas Linke (s. 26. joulukuuta 1969 Sömmerda, Itä-Saksa) on saksalainen jalkapalloilija, joka pelasi puolustajana.


title: Thomas Linke

text: Linke aloitti jalkapallon pelaamisen 1977 kotikaupunkinsa joukkueessa. Kuuden vuoden kuluttua hänet vaihdettiin FC Rot-Weiß Erfurtiin. Siellä hän teki muutaman vuoden kuluttua läpimurron edustusjoukkueeseen. Linke pääsi pelaamaan UEFA-cupissa, jonne seura ylsi.


title: Thomas Linke

text: Linke kiinnitti muiden managerien huomion, kun hänen joukkueensa päihitti Schalken Saksan cupissa. Linke siirtyikin seuraavaksi kaudeksi Schalkeen. Linke nousi pian aloituskokoonpanoon ja pelasi kuudessa vuodessa 175 ottelua.


title: Thomas Linke

text: 1998 Linke siirtyi Bayern Müncheniin. Seitsemän vuoden aikana Linke voitti liigan viidesti, Saksan cupin kolme kertaa ja Saksan liigacupin neljä kertaa. Linke laukoi vuoden 2001 Intercontinental Cupin ratkaisevan rangaistuspotkun tuoden seuralleen voiton.


title: Thomas Linke

text:
Kauden 2005–2006 alussa Linke siirtyi pelaamaan Itävaltaan Salzburgiin joukkuekaverinsa kanssa. Linke pelasi kapteenina ja toisen kautensa aikana vei joukkueensa liigan voittoon. Kausi jäi Linken viimeiseksi Itävallassa. Hän palasi vielä Bayern Münchenin kakkosjoukkueeseen, mutta lopetti vuoden jälkeen ja siirtyi Salzburgiin, mutta ei enää pelaajana.
Linken debyytti Saksan maajoukkueessa tapahtui 15. marraskuuta 1997. Hän sai jalkapallon MM-kisoista 2002 hopeaa ollen joukkueen avainpelaajia. Turnauksen jälkeen hän ilmoitti lopettavansa maajoukkueuransa. Hän pelasi kuitenkin vielä yhden maaottelun 2004, sillä maajoukkueen valmentaja Jürgen Klinsmann pyysi henkilökohtaisesti häntä mukaan paikkaamaan loukkaantumisista kärsinyttä puolustusta. Linke pelasi yhden ottelun Itävaltaa vastaan, kunnes lopetti lopullisesti uransa maajoukkueessa. Hän pelasi yhteensä 43 maaottelua ja teki niissä yhden maalin.


title: Phaeton

text: Phaeton tai Phaethon voi tarkoittaa seuraavia:


title: Draco Racing

text: Draco Racing on italialainen pikkuformulatalli. Talli on aiemmin kilpaillut Formula Opel Lotus, International Formula 3000, Euro Formula 3000 ja World Series by Renault luokissa.


title: Draco Racing

text: Tallin perusti vuonna 1989 Adriano Morini. Talli osallistui vuosina 1989-1996 Formula Opel Lotus sarjaan jossa voitti sarjan mestaruuden vuosina 1990, 1991, 1993 ja 1994 Rubens Barrichellon, Pedro Lamyn, Patrick Crinellin ja Marco Camposin voimin. Debyyttivuonnaan ja 1992 talli sijoittui toiseksi. Vuosina 1996-1999 talli kilpaili International Formula 3000 luokassa huonolla menestyksellä. Vuosina 200-2004 talli kilpaili Euro Formula 3000 luokassa voittaen kolme mestaruutta vuosina 2001, 2003 ja 2004 Felipe Massan, Augusto Farfusin ja Nicky Pastorellin voimin. Vuodesta 2005 lähtien talli on kilpaillut World Series by Renault luokassa voittaen mestaruuden vuonna 2009 Bertrand Baguetten voimin. Vuonna 2010 talli kilpaili Formula Renault 3.5 luokassa voittaen yhden kilpailun sijoittuen sarjapisteissä seitsemänneksi. Viimeiset vuodet talli kilpaili vaihtelevalla menestyksellä ja lopulta talli vetäytyi sarjasta vuoden 2015 päätteeksi.


title: Iiro Haimi

text: Iiro Haimi (s. 14. helmikuuta 1988 Kouvola) on suomalainen pesäpalloilija, joka pelasi kaudella 2013 Kouvolan Pallonlyöjissä. Haimi teki uuden sopimuksen KPL:n kanssa kausista 2015 ja 2016, mutta joutui lopettamaan uransa selkävamman johdosta. Vuonna 2018 hän siirtyi Hyvinkään Tahkon miesten edustusjoukkueen pelinjohtajaksi.


title: Iiro Haimi

text: Haimi voitti Suomen mestaruuden kaudella 2007 Hyvinkään Tahkossa. Hän toimii opettajana ja hänellä on poika. Haimi on toiminut myös yrittäjänä.


title: Iiro Haimi

text: Haimi on Kouvolan Pallonlyöjien kasvatti ja aloitti pesäpallon noin viiden vuoden iässä. Ensikosketuksensa aikuisten sarjoihin hän sai Kuusankosken Puhdissa 2002. Haimi pelasi silloin Suomensarjaa. Kaudella 2003 hän pelasi Suomensarjan lisäksi Poikien superpesiksessä Kouvolan riveissä. Kauden 2003 jälkeen Haimi siirtyi Hyvinkään Tahkoon, jossa hän pelasi B-poikien SM-sarjassa. Yhden kauden jälkeen Tahko siirsi Haimin Järvenpään Pesikseen Ykköspesikseen. Haimi valittiin 2005 B-poikien Itä–Länsi-ottelussa kentän parhaaksi.


title: Iiro Haimi

text: Järvenpäässä vietetyn kauden jälkeen Haimi pääsi 2006 mukaan Tahkon Superpesis-joukkueseen. Hän pelasi avauskaudellaan 24 ottelua ja avasi sekä lyötyjen että tuotujen juoksujen tilinsä. Hän erikoistui vaihtajaksi. Debyyttikauden jälkeen Haimi pelasi kaudella 2007 sekä Ykköspesiksessä Riihi-Pesiksessä että Superpesiksessä Tahkossa. Haimin kausi päättyi kultajuhliin Tahkon voittaessa Suomen mestaruuden. Mestaruusvuoden jälkeen Haimi siirtyi Imatran Pallo-Veikkoihin Ykköspesikseen pelaamaan lukkarina. Imatran-visiitti kesti vain kauden ajan. Haimi palasi takaisin Tahkoon kaudeksi 2009. Hän pelasi Tahkossa Superpesistä sekä juniorisarjoja kolmen kauden ajan.


title: Iiro Haimi

text: Kaudelle 2011 Haimille oli luvassa lukkarin rooli. Hän pelasi lukkarina kaudella 2008 Imatrassa sekä juniorivuosinaan, mutta Superpesiksessä pelipaikka oli hänelle uusi. Haimi pelasi Tahkon lukkarina yhdeksän ottelua, mutta hän loukkaantui saatuaan heiton kiveksiinsä. Hän kuitenkin palasi kauden lopussa takaisin Tahkon kokoonpanoon, joskaan ei enää pelannut ykköslukkarina.


title: Iiro Haimi

text: Kaudeksi 2012 Haimi siirtyi Puna-Mustiin Helsinkiin Ykköspesikseen. Haimi pelasi PuMussa kahdeksan ottelua, joissa hän löi kaksi juoksua, toi kymmenen ja teki 37 kärkilyöntiä. Haimi pelasi kauden aikana Tahkossa, joka kärsi Hyvinkään ampumavälikohtauksessa: joukkueen pelaaja Topi Koistinen kuoli ja Miikka Matikka sekä Teemu Nikkanen loukkaantuivat. Haimin siirto Tahkoon mahdollistui Pesäpalloliiton myöntämän poikkeusluvan johdosta. Haimi pelasi Tahkossa kaksi ottelua. Sen jälkeen hän siirtyi Kouvolan Pallonlyöjiin. Hänestä tuli myös seuran junioripäällikkö, joskin Haimi lopetti tehtävässä vuonna 2013. Haimin selkään tuli murtuma syksyllä 2012. Rasitusmurtuman jälkeen Haimi yritti pelata Superpesiksessä, mutta lopetti kautensa kahden ottelun jälkeen. Haimi pelasi kauden aikana vain kaksi ottelua, joissa hän sai yhden tehopisteen ja kahdeksan kärkilyöntiä. Haimi toimi kesän aikana Kuusankosken Puhdin naisten pelinjohtajana ja juniorivalmentajana. Haimi ja Kouvolan Pallonlyöjät purkivat kauden päätteeksi sopimuksensa, jotta Haimi voisi keskittyä selkänsä kuntouttamiseen. Hän kuitenkin pelasi vielä Ykköspesistä kaudella 2014 Oulun Lipossa ja seuraavana vuonna ottelukohtaisella sopimuksella Imatran Pallo-Veikoissa. Lisäksi hän pelasi kaudella 2015 yhden halli-SM-ottelun Kouvolan Pallonlyöjissä.


title: Iiro Haimi

text: Haimi siirtyi kaudeksi 2016 Hyvinkään Tahkon naisten edustusjoukkueen pelinjohtajaksi. Sitä ennen hän oli toiminut pelinjohtotehtävissä juniorijoukkueissa. Joukkue tavoitteli paikkaa Naisten Ykköspesiksen neljän parhaan joukkoon, mutta Tahko sijoittui kaudella 2016 lopulta runkosarjan viidenneksi. Seuraavalla kaudella Haimin jatkaessa pelinjohtajana Hyvinkään Tahko voitti Naisten Ykköspesiksen ja nousi Naisten Superpesikseen. Haimi valittiin kauden päätteeksi Naisten Ykköspesiksen vuoden pelinjohtajaksi.


title: Iiro Haimi

text: Kaudeksi 2018 Haimi siirtyi Hyvinkään Tahkon miesten edustusjoukkueen pelinjohtajaksi.


title: Pomarkun vaakuna

text: Pomarkun vaakuna on Pomarkun kunnan tunnus. Vaakunan sahakoron kärkien määrätty lukumäärä viittaa viiteen kantataloon, joista Pomarkun asutus sai alkunsa.


title: Pomarkun vaakuna

text: Vaakunan selitys on ”kultakentässä sininen, sahakoroinen lakio; viisi sakaraa ylöspäin.” Vaakunan on suunnitellut Gustaf von Numers, ja Pomarkun kunnanvaltuusto hyväksyi sen kokouksessaan 18. syyskuuta 1962. Sisäasiainministeriö vahvisti vaakunan käyttöön 18. joulukuuta samana vuonna.


title: Un-Thinkable (I’m Ready)

text: Un-Thinkable (I’m Ready) on neljäs single Alicia Keysin viidenneltä albumilta The Element of Freedom (2009). Kappaleen taustalaulajana toimii rap-artisti Drake. Kappaleesta on olemassa digitaalisesti julkaistu remix- versio, jossa Drake myös esiintyy.


title: Un-Thinkable (I’m Ready)

text: "Un-Thinkable (I’m Ready)" on menestynein The Element of Freedomilta julksitu single Yhdysvalloissa. Se nousi parhaimmillaan Billboard 200-listan sijalle 21. Lisäksi se oli Billboard Hot R&B/Hip-Hop Songs-listan ykkönen 12 viikkoa. Kappale ei noussut listoille muissa maissa.


title: Un-Thinkable (I’m Ready)

text: Kappaleen musiikkivideo käsittelee rotujenvälisiä parisuhteita. Videolla Keysin romanttisen kiinnostuksen kohdetta esittää näyttelijä Chad Michael Murray. Videon ohjasi Jake Nava.


title: Louis Van Hege

text: Louis Van Hege (8. toukokuuta 1889 Uccle/Ukkel – 24. kesäkuuta 1975 Ukkel) oli belgialainen jalkapalloilija, rattikelkkailija ja olympiavoittaja.


title: Louis Van Hege

text: Van Hege voitti Belgian maajoukkueessa jalkapallon olympiakultaa Antwerpenin kotikisoissa 1920. Pariisissa 1924 Belgia oli yhdeksäs. Seuraurallaan Van Hege edusti belgialaista Royale Union Saint-Gilloisea ja italialaista AC Milania, jossa hän pelasi viisi vuotta tehden keskimäärin enemmän kuin yhden maalin ottelua kohden. Ura AC Milanissa loppui ensimmäisen maailmansodan alkaessa.


title: Louis Van Hege

text: Jalkapallouransa lopetettuaan Van Hege siirtyi rattikelkkailun pariin. Tässäkin lajissa belgialainen kilpaili olympialaisissa: Lake Placidissa 1932 kahden miehen kelkoissa hänen sijoituksensa oli yhdeksäs.


title: Floridanmatolisko

text: Floridanmatolisko ("Rhineura floridana") on maan alla elävä jalaton matelija ja suvun "Rhineura" ainoa laji. Se on myös ainoa matoliskolaji, jolla ei ole pigmenttiä toisin sanoen se on vaaleanpunainen. Pitkää lieriömäistä vartaloa peittävät neliömäiset rengassuomut. Lyhyessä hännässä on kyhmyjä. Floridanmatoliskon kuono on kiilamainen ja pää litteä sopeumana maanalaiseen elämään. Pigmenttiä sisältävät silmät ovat suomujen peitossa, eikä sillä ole korva-aukkojakaan. Floridanmatolisko kasvaa 25–35 cm pitkäksi. Sen ravintona ovat erilaiset madot. Laji elää Floridan ja Georgian osavaltioissa Yhdysvalloissa kuivilla ja pensaikkoisilla hiekkamailla. Floridanmatoliskoa pääsee näkemään harvoin sen piilottelevien elintapojensa takia. Yleensä sitä näkee vain sen tultua vahingossa esiin maata kaivettaessa. Floridanmatolisko munii 1–3 munaa.


title: OnLive

text: OnLive oli vuonna 2010 avattu pelipalvelu, jossa pelejä pelattiin verkon kautta niin, että pelien grafiikka ja muu sisältö laskettiin OnLiven palvelimilla, ja tapahtumat välittyivät pelaajalle nettiyhteyttä pitkin.


title: OnLive

text: Sony osti OnLiven keskeiset osat ja lakkautti palvelun 30. huhtikuuta 2015.


title: Buster Mathis

text: Buster Mathis (s. 11. kesäkuuta 1943, Sledge, Mississippi – 6. syyskuuta 1995) oli yhdysvaltalainen entinen raskaansarjan nyrkkeilijä ja MM-haastaja. Myös hänen poikansa Buster Mathis Jr. oli ammattinyrkkeilijä.


title: Buster Mathis

text: Mathis olisi päässyt Yhdysvaltojen joukkueessa Tokion olympialaisiin 1964, mutta loukkaantui ennen kilpailuja. Hänen paikkansa joukkueessa otti Joe Frazier, joka voitti raskaansarjan olympiakultamitalin. Kilpailujen jälkeen Mathis aloitti uransa ammattilaisena ja voitti ensimmäiset 23 otteluaan, ennen kuin pääsi kamppailemaan raskaansarjan NYSAC:n ("New York State Athletic Comission") maailmanmestaruudesta. Mestaruus oli WBC-nyrkkeilyliiton tunnustama. Hän hävisi 4. maaliskuuta 1968 Madison Square Gardenissa käydyn ottelun samaiselle Joe Frazierille, joka oli aiemmin voittanut olympiakultaa, eikä enää noussut MM-haastajaksi.


title: Buster Mathis

text: Tappionsa jälkeen Mathis voitti kuusi ottelua (mukaan lukien MM-haastaja George Chuvalon), kunnes koki uransa seuraavan tappion Jerry Quarrylle 12. eräisen kamppailun jälkeen pistein. 17. marraskuuta 1971 Mathis kohtasi Muhammad Alin ottelussa NABF:n kansallisesta mestaruudesta, mutta hävisi tällekin pisteillä. Tämän jälkeen hän voitti Humphrey McBriden teknisellä tyrmäyksellä kolmannessa erässä, minkä jälkeen Mathis nousi enää kerran kehään ja kärsi uransa viimeiseksi jäänessä kamppailussa tappion Ron Lylelle toisen erän tyrmäyksellä.


title: Buster Mathis

text: Buster Mathisin tilastot BoxRecissa


title: Taifuuni Irma

text: Taifuuni Irma (JWTC-koodi: 26W) oli vuoden 1981 taifuunikauden 25. nimetty myrsky ja toinen supertaifuuni. Se koetteli kovimmin Luzonin saarta, jossa upposi rahtialus ja rankkasateet aiheuttivat noin 9 miljoonan dollarin vahingot. Kuolonuhrien määräksi arvioitiin 200–409, mikä tekee siitä 15. tuhoisimman Filippiineille iskeneen taifuunin vuoden 1947 jälkeen.


title: Deux-Montagnes (järvi)

text: Deux-Montagnesen järvi (suomeksi ’kahden vuoren järvi’) on 43 kilometriä pitkä ja 10 kilometriä leveä järvi, joka sijaitsee Ottawajoen alajuoksulla Québecissä. Suurin osa järven vesistä yhtyy etelässä Saint Lawrencen jokeen kuuluvaan Saint-Louis’n järveen, mutta lisäksi sillä on kaksi pienempää laskujokea, Rivière des Mille Îles ja Rivière des Prairies.


title: Deux-Montagnes (järvi)

text: Järven nimi esiintyy nykyisessä muodossaan ensimmäisen kerran Jean-Baptiste-Louis Franquelinin vuonna 1684 laatimassa kartassa. Nimelle on annettu ainakin kaksi selitystä, joista ensimmäisen mukaan vuorilla viitataan järven pohjoisrannalla sijaitseviin Okakukkuloihin ja etelärannalla sijaitsevaan Rigaudvuoreen; toisen selityksen mukaan ne ovat Okakukkuloiden kaksi korkeinta huippua, Mont Bleu ja Calvaire d’Oka.


title: Lefty Frizzell

text: Lefty Frizzell (31. maaliskuuta 1928 Corsicana, Texas – 19. heinäkuuta 1975 Nashville, Tennessee), syntyjään William Orville Frizzell, on yhdysvaltalainen country-musiikin alalla vaikuttanut laulaja-lauluntekijä, jonka suosion huippu sijoittui 1950-luvulle. Hänen rento laulutyylinsä vaikutti myöhempiin country- ja country rock-tähtiin, kuten Merle Haggardiin, Willie Nelsoniin, Roy Orbisoniin, George Jonesiin ja John Fogertyyn. Lefty Frizzell on Country Music Hall of Famen jäsen.


title: Lefty Frizzell

text: Frizzellin tunnetuimpia kappaleita ovat mm. "Gone, Gone, Gone", "If You’ve Got the Money I’ve Got the Time", "Long Black Veil" ja "Saginaw, Michigan".


title: Lefty Frizzell

text: Frizzell syntyi Corsicanassa, Texasissa 31. maaliskuuta 1928. Hän aloitti musiikkiuransa nuorella iällä; jo 14-vuotiaana hän esiintyi texasilaisilla ja newmexicolaisilla radioasemilla, klubeilla ja kykykilpailuissa. Tehdessään kiertueita ympäri Arkansasia, New Mexicoa, Texasia ja Nevadaa hän sai vaikutteita muun muassa Jimmie Rodgersista, Ernest Tubbista ja Ted Daffanista.


title: Lefty Frizzell

text: 19-vuotiaana Frizzell jäi kiinni harrastamasta seksiä alaikäisen ihailijansa kanssa. Vankilasellistään käsin Frizzell kirjoitteli vaimolleen runoja.


title: Lefty Frizzell

text: Frizzellin ensimmäinen single oli ”If You’ve Got the Money I’ve Got the Time”, josta muodostui suuri hitti, joka menestyi singlelistoilla loistavasti, kuten myös hänen seuraavat singlensä ”Money”, ”I Love You”, ”Always Late (With Your Kisses)”, ”Don’t Stay Away (’Till Loves Grows Cold)”, ”Forever (and Always)” ja ”I’m an Old Old Man (Tryin’ to Live While I Can)”. Hänen viimeinen erityisen suuri hittinsä oli vuoden 1964 single ”Saginaw, Michigan”.


title: Lefty Frizzell

text: Suurimpien hittiensä jälkeenkin Frizzell pysyi suosittuna, ja hän jatkoi esiintymistä vielä pitkään niiden jälkeen. Vuonna 1975 hän sai erittäin vakavan kohtauksen, johon hän kuoli ollessaan vasta 47-vuotias.


title: Prince of Wales

text: Prince of Wales tarkoittaa muun muassa seuraavia:


title: Neopets: The Darkest Faerie

text: Neopets: The Darkest Faerie on Neopetsin virtuaalilemmikkisivuston maailmaan perustuva ja alun perin vuonna 2005 PlayStation 2:lle vain Pohjois-Amerikassa julkaisema videopeli.